В. Богатирев: “Мухолифат лидерлари ичида ҳеч нарса йўқотмайдиган хавфли кишилар бор” - Фарғона.Ру ахборот агентлиги\n15:20 msk, 10 Июль 2020\n06.11.2006 18:20 msk\nҚирғизистон президенти ҳузуридаги Халқаро стратегик тадқиқотлар институтининг собиқ директори, “Перспектива” таҳлилий консорциуми мувофиқлаштирувчиси Валентин Богатирев мухолифат ва расмийлар муносабати ҳақида фикр юритади.\nФарғона.Ру: - Қатор давлат идораларини эгаллаб олиш нияти билдирилган мухолифат кенгаши ёзувининг топилиши билан боғлиқ бўлган жанжалдан кейин мухолифат ўзини оқлашни бошлагандай кўринмаяптими сизга?\nВалентин Богатирев: - Ҳа, мухолифатчилар ўзларини йўқотиб қўйдилар. Аввал улар дискетадаги ҳақиқий суҳбат ёзувини инкор қилдилар, аммо кейин улар буни тан олишга мажбур бўлдилар. Аммо гап шундаки, ёзувда ҳақиқатан ҳам қонунчилигимиздан ташқари бўлган нарсалар бор эди.\nФарғона.Ру: - Расмийлар ҳаракати қандай бўлишини тахмин қила оласизми? Ҳибсга олишлар бўлармикин?\nВалентин Богатирев: - Агар расмийлар, митингчилардан кимдир айбдор бўлишига қарамай, унга нисбатан қанақадир жазо чоралари кўра бошласалар, бу номақбул иш бўларди. Афсуски, айрим депутатлар томонидан мухолифатга нисбатан жазо чоралари қўллаш кераклиги ҳақида фикрлар айтилаяпти. Аммо, менимча, оқилона фикр устун келади ва президент бундай чоралар кўрмайди.\nФарғона.Ру: - Сизнингча, вазият нақадар хавфли?\nВалентин Богатирев: - Майдондаги одамлар ўзларини қандай тутаётганларида ҳам, расмийларнинг бунга муносабатида ҳам хавфсирайдиган ҳеч нарса йўқ. Вазиятни куч билан ҳал этишнинг ҳеч қандай йўли йўқ, фақат келишиш керак, холос.\nФарғона.Ру: - Мухолифат аҳлоққа унча мувофиқ келмаган нарсалар ҳақида билдириб, қўпол ўйин ўйнаб, ўзини бурчакка тиқиб қўяётганга ўхшамаяптими?\nВалентин Богатирев: - Мухолифатда ҳар хил тоифадаги одамлар бор. Улардан баъзилари ўз остларидаги кўприкни ёқиб ташлаганлар. Кимдир буни Атамбаев (Алмаз Атамбаев, "Ислоҳотлар учун!" ҳаракати ҳамраиси - таҳр. изоҳи) каби аввалроқ қилди, кимдир Муратбек Муқашев (депутат, йирик банк раёсати раиси) каби митинг чоғида амалга оширди. Бу одамлар анча хавфли, чунки улар шахсан ўзлари учун вазиятдан чиқиш йўли йўқлигини тушунадилар, улар қандайдир экстремал нарсаларни таклиф қилишлари ва ҳатто уюштиришга уриниб кўришлари ҳам мумкин. Намойиш бошланмасидан аввал, митингнинг муддатсизлиги ҳақидаги масала муҳокама қилинган пайтда мухолифат штабининг айрим аъзолари майдонга киришдан олдин ундан қандай чиқиш тўғрисида ўйлаш лозимлиги айтган эдилар.\nФарғона.Ру: - Президент 6 ноябрь куни (В. Богатиревдан интервью 6 ноябрь арафасида олинганди) конституция лойиҳасини парламентга киритишга ваъда қилди. Манбаларнинг айтишларича, президент парламент билан келишилмаган конституция лойиҳасини тайёрламоқда. Аммо ҳатто шундай бўлган тақдирда ҳам 30 депутат митинг ичида юрибди ва мажлисни бойкот қилаяпти – кворум йўқ. Нима бўлади?\nВалентин Богатирев: - Бу ерда умуман муаммо йўқ. Конституциянинг парламентга киритилишининг ўзи бу ишнинг бошланишидир. Агар бу амалдаги конституцияга ўзгартишлар киритиш сифатида талқин қилинадиган бўлса, лойиҳа конституцион судга хулоса учун юборилиши керак. Конституцион суд эса уни уч ойдан кам бўлмаган вақт ичида кўриб чиқади. Шу сабабли ҳам, агар бу конституцияга кириталажак тузатишлар бўлса, яқин уч ой ичида парламент умуман Асосий қонунни муҳокама қилмайди.\nАммо бу янги конституция бўлса, вазият бошқача бўлади. Қонунчилигимизда янги конституцияларни қабул қилиш мутлақо кўзда тутилмаган. Яъни, у ҳолда парламент киритилган конституция лойиҳасини эмас, уни қандай қабул қилиш масаласини муҳокама қилади. Бу эса анча узоқ давом этадиган жараёндир.\nФарғона.Ру: - Мухолифат бу ҳақда билса керак. У ҳолда уларнинг баёнотлари ўзлари қилмоқчи бўлган ишдан фарқланиб қолади. Улар майдонда уч ой ёки ундан кўпроқ ўтирмасалар керак? Шу ўринда савол туғилади: унда мухолифатни ҳаракатлантираётган ҳақиқий сабаб қандай?\nВалентин Богатирев: - Албатта, мухолифат майдонда ярим йил ўтиришни ўйламаётган бўлса керак. Улар вазият икки ҳафта ичида бир ёқли бўлишига ишонадилар. Аммо бунинг учун улар одамларни ўзлари томонга тортишлари керак, ҳозирча эса биз буни кўрмаяпмиз. Бишкек шаҳри уларни қўлламаяпти, қўрқаяпти, чекка жойлар ҳам қўлламадилар...\nФарғона.Ру: - Унда нима учун мухолифатчиларнинг гапларида кўтаринки сўзлар бу қадар кўп? Улар Бакиевнинг кетишига ҳақиқатан ҳам ишонадиларми?\nВалентин Богатирев: - Улар бунга ишонмайдилар. Улар Бакиев кетмаслигини, жилла қуриса, ҳозир кетмаслигини тушунадилар. Аммо бу шунчаки Бакиев қачонлардир барибир кетиши ҳақидаги фикр трансляцияси, холос.


Канчельскис яна «Навбаҳор»га қайтди – Газета.uz\nКанчельскис яна «Навбаҳор»га қайтди\nРоссиялик мураббий Андрей Канчельскис икки ойлик танаффусдан сўнг «Навбаҳор» бош мураббийи этиб тайинланди. У Деян Журжевичнинг ўрнини эгаллади.\n29 август 2019, 11:41 Спорт\nБундан икки ой олдин «Навбаҳор» бош мураббийлигидан бўшатилган россиялик Андрей Канчельскис яна ўз лавозимига қайтарилди. 50 ёшли мутахассис билан уч йиллик шартнома имзоланди, дея хабар беради клуб матбуот хизмати.\nТаништирув маросимида Наманган вилоят ҳокими, вилоят футбол ассоциацияси президенти Хайрулло Бозоров сўзга чиқиб бош мураббий Андрей Канчельскисни алмаштириш хатолик бўлганлигини таъкидлади.\nБундан ташқари, Хайрулло Бозоров сербиялик мутахассис Деян Журжевичнинг «Навбаҳор»да омади келмаганлиги, томонларнинг ўзаро келишувига биноан у билан тузилган шартнома бекор қилиниб, Журжевич истеъфога чиқарилганлиги, россиялик мутахассис Андрей Канчельскис яна жамоа бош мураббийи лавозимига қайтарилганлигини таъкидлаб, Канчельскисни «Яна «Навбаҳор»га хуш келибсиз», дея қутлади.\nШу кунгача «Навбаҳор» ПФК вице-президенти сифатида фаолият юритган Бахтиёр Исакжанович Усманов бошқа ишга ўтиши муносабати лавозимидан озод этилди. Янги вице-президент сифатида тадбиркор Ойбек Саматов таништирилди.


Сюжетида “ўлдим-куйдим» саҳнаси бўлмаган илк фильм! - 22 Апреля 2013 - Dom.uCoz.Es\nВторник, 19.03.2019, 21:57\nГлавная » 2013 » Апрель » 22 » Сюжетида “ўлдим-куйдим» саҳнаси бўлмаган илк фильм!\nСюжетида “ўлдим-куйдим» саҳнаси бўлмаган илк фильм!\nРежиссёр Нозим Тўлахўжаев ўзининг навбатдаги янги картинасини томошабинларга тақдим этиш арафасида. Ишчи номи "Висол" бўлган мазкур мелодраманинг актёрлар жамоасида Диас Рахматов, Мурод Раджабов, Бобур Йўлдошев, Динейра, Зуҳра Солиева, Санжар Шодиев, Адиз Ражабов ва Шаҳзода Матчоноваларни кўрамиз. Ушбу картинада Адиз Ражабов хонанда Динейра билан илк бор жуфтлик яратишди. Бу партёрлик ҳақида Динейра шундай дейди: «Адиз билан ишлаш менга жуда мароқли ҳамда фойдали бўлди (кулади). У суратга олиш жараёнида мендан керакли масалаҳат ва тавсияларини аямади. Инсон сифатида ҳам ниҳоятда ажойиб, дилкаш йигит экан…» Ҳа, Адиз Ражабов бу гал ҳам нафақат кинода, балки ҳаётда ҳам партнёрининг меҳрини, ҳурматини қозонган кўринади. Дарвоқе, «Висол» фильмида Динейрани яна бир карра оқ либосда (Зебо Наврўзованинг «Ёр-ёр» картинасида ҳам келин кўйлакда намоён бўлганди) кўрамиз. Таркибнинг деярли профессионал актёрлардан иборатлигини ҳисобга олсак, фильм муваффақиятидан умид қилса бўлади. Маълумотларга қараганда, кинокартинанинг суратга олиш ишлари диёримизнинг энг сўлим гўшаларида бўлиб ўтган. Киноижодкорларимиз ҳам билишади, қайноқ ёзда қаерда ишлашни…\nСюжетида "ўлдим-куйдим» саҳнаси бўлмаган илк фильм!\nШербек Шодиев «Мерсквич» номли фильмда ўзининг кинодаги ижро этяпти. Қизиқ, бугунги кино-бизнесида асосан картиналарга «кетмони учаётган» актёрларни жалб қилиш «самара» бераётган бир пайтда «Мерсквич» режиссёри Дилмурод Масаидов нега дебютант актёрни танлади? Худди савол билан мурожаат этганимизда режиссёрдан қуйидагича жавоб олдик: «Дастлаб бу образда Адиз Ражабовни кўрмоқчи эдим. Аммо қаҳрамонимиз унинг олдинги ролларидан бирига ўхшаб кетгани сабаб, бошқа актёр танлашни маъқул кўрдик. Синов жараёнида Шербек Шодиевнинг ижроси ёққач, уни тасдиқладик. Шербекни талабалик пайтларидан бери биламан. Гарчи кўпчилик уни хонанда сифатида таниса-да, асл мутахассисилиги кино актёрлиги эканидан хабарим бор. Бу борада уни етарли билим ва маҳоратга эга деб ҳисоблардим ва фильмни суратга олиш жараёнида бунга яна бир карра амин бўлдим.» Режиссёрнинг айтишига қараганда, «Мерсквич – замонавий ўзбек киносидаги сюжетида «ўлдим-куйдим» саҳнаси бўлмаган илк фильм бўлиши кутилмоқда. Шунга қарамай, режиссёр жиддий комедия жанрида суратга олинган мазкур кинокартина томошабинни бефарқ қолдирмайди деган умидда.\nКатегория: ШОУ-Бизнес | Просмотров: 273 | Добавил: gonch | Теги: фильм!, ИЛК, “ўлдим-куйдим», Сюжетида, бўлмаган, саҳнаси | Рейтинг: 0.0/0


Таҳажжуд ва қиёмул лайлдаги намунали йўл қандай ва улардаги Аллоҳга маҳбуб вақтлар қайси? (Шайх Бутий) | Azon.uz - Ахборот-таҳлилий портал\n1411 06:28 17.09.2019\n– Ҳақ таоло: “Саҳарларда улар (Аллоҳдан) мағфират сўрар эдилар” , деган. Таҳажжуд ва қиёмул лайлдаги намунали йўл қандай ва улардаги Аллоҳга маҳбуб вақтлар қайси?\n– Таҳажжуд учун туриш Расулуллоҳнинг (соллаллоҳу алайҳи ва саллам) одатларидан эди. У зот (соллаллоҳу алайҳи ва саллам) таҳажжуд учун бирон вақтни тайин қилмаганлар. Яна бомдод азонидан бироз олдин бир неча дақиқа ўнг томонлари билан ёнбошлаш ҳам У зотнинг (соллаллоҳу алайҳи ва саллам) одатлари эди. Шундан сўнг ўринларидан туриб, таҳоратларини янгилар эдилар. Мана шу Расулуллоҳдан (соллаллоҳу алайҳи ва саллам) собит бўлган суннатдир. Бомдоддан сал илгари ухлаб олиб, сўнг туриб таҳорат янгилаш У зотнинг (соллаллоҳу алайҳи ва саллам) хусусиятлари эмасди. Аммо бирон сабаб туфайли уйқу ғолиб келса, бироз ухлардилар.\nМақолалар шайх Рамазон Бутий Фатво Сараланган фатволар таҳажжуд\n473 22:15 09.09.2020\n1905 07:00 09.04.2020\n1965 12:30 06.04.2020\n1146 19:00 03.04.2020\n640 18:58 28.03.2020


Исмат Хушев: Муштипар онанинг гуноҳи нима? | ДУНЁ ЎЗБЕКЛАРИ | Mobile Version\n04/19/2017 Ismat Khushev Бош мақола\n18 апрель куни бир гуруҳ шаллақи ва шантажчилар Урганчдаги ака ука журналист Бобожоновларнинг 75 га кирган онаизори Шукуржон Мадраҳимова яшаб турган хонадонга келиб тўполон чиқаришган. Муштипар онани ҳақоратлаб, унга зуғум ўтказишган.\nЭнг ачинарлиси шуки, бу безори тўдага участка нозири билан маҳалла қўмитаси оқсоқоли бошчилик қилишган. Улар Шукуржон аяга хорижда яшаётган журналист ўғиллари учун маломат тошларини отиш учун келдилар. Йўқ жойдан жанжал чиқариб, тўполон кўтардилар.\nАянинг ўғилларини “ўз юртига тош отаётган Ватан хоинлари” деб атадилар ва 75 га кирган муштипар онаизорни ҳақорат қилдилар…\nГап шундаки, Шукуржон аянинг фарзандлари Шуҳрат, Ҳурмат ва Қудрат Бобожоновлар таниқли ўзбек журналистлари.\nУларнинг раҳматли дадалари Ражаббой ота қирқ йил Ўзбекистон радиосида журналист бўлиб ишлади. Ўз фарзандларини ҳалол ва диёнатли, тўғри сўз ва ватанпарвар қилиб тарбиялади.\nАка ука Бобожоновлар Ўзбекистонда эмас, чет элларда яшашади ва хориж ахборот воситаларида ишлашади. Шуҳрат билан Ҳурмат “Озодлик” радиоси мухбирлари. Қудрат эса “Элтуз” мустақил нашри муҳаррири.\nУлар чет элда бўлгани билан бутун фикри зикри, хаёли ва қалби Ўзбекистон ва унинг жафокаш халқи билан бирга.\nШу ерда “Нега улар чет элда?” деган ҳақли бир савол туғилади. Чунки Ўзбекистонда шу пайтга қадар ҳақ ва тўғри сўзни айтиб бўлмасди, адолат ва диёнатга жой йўқ эди.\nЎзбек матбуоти ва телевиденияси ёлғонлар устига қурилган давлатнинг бир тийинга қиммат ва тутуриқсиз сиёсатини мадҳ этиш билан банд эди…\nХоразмнинг Хивасида содир этилган нохуш воқеа – ўн беш ёшли мактаб ўқувчиси ҳомиладор бўлганлиги ҳақида “Озодлик” радиоси олиб борган журналистик суриштирув юқоридаги жанжалга асос бўлган кўринади.\n“Озодлик” хабаридан сўнг Хоразм вилоят прокуратураси мазкур иш юзасидан жиноий иш қўзғади. Хивада – 31 ўрта мактабда – 15 яшар қизнинг ҳомиладор бўлиб қолганини яширмоқчи бўлган бир гуруҳ ўқитувчилар ишдан бўшатилди. Уларнинг устидан тергов бошланди.\nХўш, бунга ўхшаш нохуш ва ярамас ҳоллар қайта такрорланмаслиги учун уни “Озодлик”дан айтиб муҳокама қилган яхшими, ё ёпиғлиқ қозон ёпиғлигича қолиши керакми?\nОқни оқ, қорани қора дейишга қачон ўрганамиз?\nБугун Ўзбекистонда янгиланиш ва тозаланиш бошланди.\nБиз ҳаммамиз буни кўриб, билиб турибмиз. Давлат мулозимлари ҳам мамлакат яхши томонга ўзгаряпти деб жар солишмоқда.\nЛекин Ўзбекистондаги бу янгиликлар Хоразмга етиб бормаган кўринади.\nПрезидент Мирзиёевнинг чақириқлари, янгича ишлаш талабларини бу воҳа раҳбарлари, куч ишлатар тизими мулозимлари яхши англаб етмаган чоғи.\nҚачон улар оқ билан қорани англаб етишади? Қачон ҳақ ва тўғри сўзни айтган журналистларни, уларнинг қариндош уруғларини таъқиб ва тазйиқ қилишдан тўхташади?\nУрганчда – таниқли журналистлар онаизорига содир этилган бу ҳужум – Шавкат Мирзиёев олиб бораётган сиёсатга мутлақо зиддир.\nАтай уюштирилган бу таҳдид, бу зўравонлик – Хоразм вилояти ҳокими, Ички Ишлар Бошқармаси бошлиғи, вилоят прокурори ва МХХ бўлими раҳбарлари учун ёмон оқибатлар олиб келишига менинг шубҳам йўқ.\nНегаки, бу учала журналистни Ўзбекистон ва ўзбек халқи яхши билишади. Уларнинг учаласи ҳам Ўзбекистон ва ўзбек халқини жондан ортиқ севишади.\nАка ука Бобожоновлар бу Ватан ва миллат учун, агар керак бўлса, жонларини ҳам фидо қилишга тайёр!\nМен бу гапларни тўла ишонч билан айта оламан.\nЧунки улар – Ўзбекистонда яшаётган не-не мулозимларга, куни кеча уларнинг муштипар онасига зуғум қилган давлат ниқобидаги безориларга қараганда юз бор, минг бор кўпроқ севишади Ўзбекистонни.\nШунинг учун ҳам улар Ўзбекистондаги ҳақиқат ва диёнат тантанаси йўлида, ўзбек халқининг ҳур ва бахтиёр ҳаёти илинжида – улуғ ва муқаддас курашга бел боғлаганлар…\nВатан ва юрт озод бўлиши, ҳақ сўз ва адолат қарор топиши учун ўз қалами ва сўзи билан курашаётган журналист ака укалар Ватан хоини эмас.\nУларни хоин деб аюҳаннос солаётган лўттибозлар, қўрқоқ ва муттаҳам жаҳолат эгаларининг ўзлари хоин.\nЎз юрти ва халқи ҳақ ҳуқуқини баралла ҳимоя қилганлар, бу йўлда муҳожирликнинг аччиқ нонини еб, Ватани ва миллати учун туну кун жон фидо қилганларни айблаганларнинг ўзлари халқ душмани.\nХоразмга янгиланиш шабадаси етиб бормаганга ўхшайди…\n20 апрель, 2017 йил, Торонто шаҳри, Канада…\nАка ука Бобожоновларнинг онаизорлари Шукуржон Мадраҳимова…\nШукурджан Мадрахимова ўз фарзандлари билан (Бобожоновларнинг оилавий альбомидан)\nҚудрат Бабаджанов онаизори билан (Бобожоновларнинг оилавий альбомидан)\nКўпчилик узбеклар учун “маънавият” тушунчаси нотаниш булиб колган…\nИсмат Хушев билан юзма юз – Яна ХДП раиси ва унинг бешариқлик қудаси ҳақида…\nИсмат Хушев: “Президент эркасининг саргўзаштлари” китобининг 10-боб якуни


Фаровонлигимиз асоси мустақилликдир » KarInform\nМамлакатимиз мустақиллигининг 28 йиллигини нишонлаш арафасида ўтган давр мобайнида босиб ўтилган мураккаб йўлимизга яна бир бор назар ташлаш, мустақил тараққиётимиз давомида амалга оширилган ишлар, эришган натижаларни холисона баҳолашга ҳамма бирдек ҳаракат қиляпти. Ўзбекистон Республикаси Олий Мажлис Қонунчилик палатасидаги O’zLiDeP фракцияси аъзоси Зафар Ханиязовнинг шу мавзудаги мақоласини эълон қилишга қарор қилдик.\nИнсон учун она Ватанидан азизроқ макон йўқ бу дунёда. Мустақиллик – улуғ неъмат. Зеро, у барча халқларни жаҳон ҳамжамиятида тенглар ичра тенг, ўз ўрни ва ўз сўзига эга бўлиш бахтига муяссар қиладиган энг азиз байрам. Мустақилликнинг қадр-қиммати ва аҳамияти йилдан-йилга ортиб бормоқда. Мамлакатимиз тараққиётнинг янги босқичига қадам қўйиб, барча соҳа ва тармоқларда туб ислоҳотлар амалга оширилмоқда, демократик янгиланиш жараёнлари кечмоқда. Дарҳақиқат истиқлол туфайли ўзлигимизни англадик, озод халқ, мустақил давлат сифатида Ўзбекистоннинг бор бўй-бастини, улкан салоҳиятини бутун дунёга намоён қилиш имкони очилди.\nҚорақалпоғистон Республикасида ҳам барча соҳаларда туб янгиланиш ва ўзгаришлар амалга оширилди. Айнан Президентимизнинг Қорақалпоғистон Республикасига қилган 2 кунлик сафари чоғида Қонликўл туманида амалга оширилаётган бунёдкорлик, қурилиш ва йирик лойиҳаларнинг фаолияти билан яқиндан танишди. Жумладан Қонликўл туманини ижтимоий-иқтисодий жиҳатдан ривожлантириш борасида сезиларли даражада ўсиш суръатлари кўзга ташланади. Саноат маҳсулотларини ишлаб чиқариш 101,9 фоиз, халқ исътемол молларини ишлаб чиқариш 100,8 фоиз, қурилиш ишлари 112,0 фоиз, чакана савдо айланмаси 107,7 фоиз ва экспорт ҳажми 195,3 фоизга бажарилганлигини кўриш мумкин.\nТадбиркорликни ҳар томонлама қўллаб-қувватлаш, инвестиция дастурига киритилган лойиҳалар асосида бўш турган объектларни тадбиркорлик субъектларига бериш, тадбиркорлар учун шароитлар яратиш, аҳолини айниқса хотин-қизлар ва ёшларнинг бандлигини таъминлаш, тадбиркорликка кенгроқ жалб этиш борасида ҳам самарали ишлар амалга оширилди. Биргина туманда жорий йилнинг ўзида тадбиркорлик субъектларига инвестиция киритиш ва янги иш ўринларини яратиш шарти билан 4 та давлатга тегишли объектлар электрон аукцион савдолари орқали тадбиркорларга сотилди. Инвестиция дастурига асос жорий йилда жами 14,4 млрд сўмлик 12 та объектларни қуриш ва таъмирлаш белгиланган бўлса 2019 йилнинг якунига қадар ушбу 12 та объектларнинг тўлиқ ишга туширилиши режалаштирилган.\n"Ободлик кўнгилдан бошланади" деганидек "Обод қишлоқ" ва "Обод маҳалла" дастурига асосан тумандаги 3 та ҳудудта "Наврўз", "Қосжап" ва "Арзымбетқум" овул фуқаролар йиғинларида қурилиш, таъмирлаш ва ободонлаштириш ишларини ташкиллаштириш белгиланган бўлса, ушбу ишлар жорий йилнинг октябрь ойи якунига қадар фойдаланишга топширилиши белгиланган.\nРеспубликамизнинг яна бир чекка тумани Қўнғирот туманида ҳам мустақиллик йилларида натижали ишлар амалга оширилди. Биргина “Обод қишлоқ” дастури доирасида Қўнғирот туманидаги “Қорақалпоғистон” посёлкасида жами 43,5 млрд сўмлик қурилиш, реконструкция ва ободонлаштириш ишлари олиб борилди.\nЖумладан аҳолининг кўп қабатли уйлари, ички автомобиль йўллари, мактаб ва мактабгача таълим муассасалари, тиббиёт бирлашма ва спорт мактаблари, корхона ва бинолар қайтадан реконструкция қилиниб таъмирланди.\n11 та ижтимоий соҳа объектда жами 9,7 млрд сўмлик мукаммал таъмирлаш ишлари олиб борилди. Туманда олиб борилган бунёдкорлик ва қурилиш ишлари албатта биринчи навбатда Президентимизнинг эътибори ва мустақиллигимизнинг шарофати билан узвий боғлиқ.\nРеспубликамизнинг яна бир энг чекка туманининг бири Мўйноқ туманида ҳам кейинги икки йилда туб ўзгаришлар амалга оширилди. Шахсан давлатимиз раҳбарининг эътибори ташаббуси билан туманда кўпгина ишлар амалга оширилди.\nЯнгидан қурилиш, йирик лойиҳаларнинг амалга оширилиши, янгидан корхона ва биноларнинг қад кўтариши, тадбиркорлик субъектлари аҳолига хизмат кўрсатиш шахобчалари, спорт майдоншаларининг қурилиши мўйноқликлар учун янада ҳаётга бўлган ишончни оширади.\n2017 йил 2 февраль куни Ўзбекистон Республикаси Президентининг «Қорақалпоғистон Республикасининг Мўйноқ тумани аҳолисини сифатли ичимлик суви билан таъминлаш тўғрисида» ги ПҚ-2754-сонли қарори қабул қилингандан сўнг ушбу юртда яшаётган инсонларнинг кўкракларига шамол тегиб, умид кўртаклари пайдо бўла бошлади.\nШу кундан бошлаб мазкур ҳудудни ривожлантириш, кўкаламзорлаштириш, аҳолига мос турмуш тарзини яратиш бўйича ишлар борган сари жадаллашмоқда. Жумладан, Давлатимиз раҳбари ташаббуси билан БМТ шафелигида Оролбўйи минтақаси учун Инсон хавфсизлиги бўйича кўп шериклик асосидаги Траст фонди тузилди. Ўзбекистон Республикаси Президенти ҳузурида Оролбўйи халқаро инновация маркази, Оролбўйида инновацияларни қўллаб-қувватлаш жамғармаси ташкил этилди. Денгизнинг қуриган тубида ҳимоя ўрмонзорлар барпо этилмоқда.\nШунингдек, туман марказида давлат хизматлари маркази, амфитеатр, бассейн, спорт зали, мусиқа ва санъат мактаби, тиббиёт маскани ва бошқа объектлар бунёд этилиши билан бирга аҳоли фаровонлигини таъминлаш мақсадида барча қулайликларга эга бўлган қаватли уй-жойлар қад кўтармоқда. Ушбу каби яратувчанлик, бунёдкорлик ва ободонлаштириш ишлари нафақат Мўйноқ, балки Қорақалпоғистоннинг барча ҳудудларида кўтаринки руҳда меҳнаткаш халқимиз, турли касб эгалари, фидоий раҳбарлар томонидан мустақиллигимизнинг 28 йиллик шодиёнасига туҳфа сифатида тортиқ қилинаяпти десак, асло муболаға бўлмайди. Миллатлар ва фуқаролар ўртасидаги дўстлик ва ҳамжиҳатлик, ўзаро ҳурмат, меҳр-оқибат муҳитини янада мустаҳкамлаш, доимо ҳушёр ва огоҳ бўлиб, тинчлик учун курашиб яшаш бугун ҳал қилувчи аҳамиятга эга. Буни ҳар биримиз чуқур ҳис этишимиз даркор. Шуни ҳам унутмаслигимиз керакки, бугунги тинчлик-осойишталик ўз-ўзича таъминланаётгани йўқ. Мустақилликни мустаҳкамлаш, уни ҳимоя қилиш ҳеч қачон ўз долзарблигини йўқотмайди.\nO’zLiDeP фаоллари 3,5 тонна озиқ-овқат маҳсулотлари ва &# ...\nМўйноқда полипропилен қопларни ишлаб чиқариш лойиҳа ...\nҚўнғиротда қурилиш материаллари, пластмасса буюмлари, чип ...


Халқаро Паралимпия қўмитаси раҳбари Олимпиадага бора олмайди\n28 Январь 2022 10:48\nNUR-SULTAN. Кazinform - Халқаро Паралимпия қўмитаси (ХПҚ) президенти Эндрю Парсонс коронавирус туфайли Пекиндаги қишки Олимпиада ўйинларига бормайди. Бу ҳақда у Тwitterдаги саҳифасида ёзди, деб хабар беради Kazinform.\n«Олимпиадада қатнаша олмаслигимдан жуда афсусдаман, чунки менинг коронавирус тестим мусбат чиқди. Изоляцияда бўлганимда асосий эътиборимни Паралимпия ўйинларига тайёргарлик кўриш ва Олимпиадани телевизор орқали кўришга қаратаман. Барча Олимпиада иштирок эта(тган спортчилар ва Халқаро олимпия қўмитасига омад тилайман», — деб ёзди Парсонс.\nПарсонс 2017 йилда ХПҚ президенти бўлди ва 2021 йилда қайта сайланди. У 44 ёшда, 2005 йилдан 2009 йилгача Америка Паралимпия қўмитасига раислик қилган, 2009 йилдан 2017 йилгача Бразилия Паралимпия қўмитаси президенти бўлган.\nҚишки Олимпия ўйинлари Пекинда 4-20 феврал кунлари, Паралимпия ўйинлари эса 4-13 март кунлари бўлиб ўтади.\nКалит сўзлар: Олимпиада, Спорт,


Муҳаммад Солиҳ: Ўзбекистоннинг лотин ёзувига ўтиши тўғри қарор бўлган! « O'zbekiston ERK Demokratik Partiyasi\nМуҳаммад Солиҳ: Ўзбекистоннинг лотин ёзувига ўтиши тўғри қарор бўлган!\n13 August 2017 - 9:08\n«Эрк» Демокатик партияси лидери Муҳаммад Солиҳ Қозоғистоннинг йил охиригача лотин ёзувига ўтиш қарорини қўллаб қувватлашини билдирди.\n«Бироқ 90 йилларда лотинга ўтиш масаласи туркий халқларни бир бирига яқинлаштирувчи сиёсий аҳамият касб этди «, деди Муҳаммад Солиҳ Элтуз мухбири билан суҳбатда.\n«Бу имло Ўзбекистонда 20 йилча ҳукмрон бўлди. Бироқ рус шовинистлари босими остида Ўзбекистон кирил имлосини қабул қилишга мажбур бўлди», дейди Муҳаммад Солиҳ.\n«Ўша ерда, самарқандлик қизимиз менимча, «турк» калимасини «турқ» деб гапиради», Бу энди Каримов бизга тақдим қилган лотин имлосидаги сингармония қоидаларининг бузилиши натижаси».\n«Чунки бу тилда кам деганда 120 миллион халқ гаплашади ва ёзади. Бу тил қоидалар анча мукаммаллашган», дейди Муҳаммад Солиҳ.\n«Бундан ташқари, чорак аср бурун биз киритган таклифлар ҳамон ҳаётга тадбиқ этилгани йўқ, ҳамон ким истаса кирилда, истаса лотинда ёзиб юрибди» дейди Муҳаммад Солиҳ.\n«Каримов режими миллий бир режим бўлмагани учун биринчи ўринда туриши керак бўлган тил масаласини муттасил орқага суриб келди, қозоқлар бу хатоларни такрорламасин, чўзишмасин бу жараённи», дейди Муҳаммад Солиҳ.


Татаристон муфтийсига ҳужумда гумонланганлар орасида Ўзбекистон фуқароси бор\nТатаристон муфтийсининг хизмат машинаси, Қозон, 2012 йил 19 июл.\nРоссия Тергов қўмитаси расмийси Татаристон муфтийси ва ўринбосарига уюштирилган ҳужумга алоқадорликда гумонланганиб ҳибсга олинган беш кишининг бири Ўзбекистон фуқароси экани айтилмоқда.\nТатаристон пойтахти Қозон шаҳрида 19 июл куни муфтий Илдус Файзовнинг хизмат машинаси портлатилгани оқибатида унинг икки оёғи синди ва турли даражада тан жароҳатлари олди.\n49 ёшдаги муфтийга ҳужум уюштирилишидан бир неча соат олдин унинг ўринбосари Валиулла Якупов Қозоннинг бошқа туманида отиб ўлдирилди.\nРоссия Тергов қўмитаси матбуот котиби Владимир Маркин қўлга олинган беш киши орасида Ўзбекистон фуқароси ҳам борлигини маълум қилди. Тергов қўмитаси вакили ўзбекистонликнинг шахсига оид маълумотни очиқламади.\nЛекин гумонланувчилардан яна бири ҳар йили Маккага Ҳаж зиёратини ташкиллаштириш билан шуғулланиб келган “Idel-Hajj” ширкати раҳбари ҳам борлигини маълум қилди Маркин.\nУнга кўра, Татаристонда кўпчилик учун таниш “Вақф” ташкилоти бошлиғи ва икки нафар маҳаллий фуқаро ҳам қўлга олган.\nТергов қўмитаси расмийси ҳужум муфтий “Idel-Hajj” жамғармаси маблағлари устидан назорат ўрнатгани билан боғлиқ бўлиши мумкинлигини эҳтимолдан соқит қилмади.\nВладимир Маркинга кўра, Илдус Файзов 2011 йил январида муфтий этиб сайланганидан кейин “Idel-Hajj” маблағлари оқимини бевосита ўз назоратига олган.\n- Файзов Татаристон Бош муфтийси этиб сайланганидан кейин улар Республикада Ислом динининг радикал қарашларини тарғиб қилиб келган ташкилотларга нисбатан қатъий позицияда турган эди. Файзов Ислом динидаги бундай оқимлар фаолиятига тўсқинлик қилди.\nБундан ташқари у Маккага Ҳаж зиёратини ташкиллаштириш билан шуғулланиб келган “Idel-Hajj” ширкатнинг пул маблағлари ҳаракати устидан назорат ўрнатган. Шу аснода мазкур ташкилот раҳбари билан можаро юзага келган. Ўз навбатида, у муфтийга таҳдид қилган, деди Россия Тергов қўмитаси матбуот котиби.\nРоссия Президенти Владимир Путин пайшанба кунги ҳужумларни ҳукуматга қилинган “жиддий ишора” деб атади.\nРасмийлар Файзовга қарши муваффақиятсиз суиқасдни “террор акти” деб бахолади.\nТатаристон Президенти Рустам Миннихонов муфтийга қарши ҳужумни амалга оширган шахсларни тутишда ёрдам берадиган маълумот учун бир миллион рубл (31,300 АҚШ доллари) мукофот берилишини эълон қилди.\nТатаристон муфтийси ва ўринбосарига қарши ҳужумдан кейин Республика полицияси юқори тайёргарлик ҳолатида ишламоқда.\n49 яшар Валиулла Якупов йигирма йил давомида Татаристон Муфтиятининг кучли аъзоларидан бири бўлиб келган ва яқинда маориф бўлими раҳбари лавозимини эгаллаган эди.\n20 июл куни Валиулла Якупов Қозон шаҳридаги қабристонга дафн қилинди.\nРоссия православ черкови раҳбари патриарх Кирилл Файзов ва Якуповга қилинган ҳужум юзасидан таассуф билдириб, ушбу зўравонлик “анъанавий Ислом” ва “динлараро ҳамкорликка” берилган зарба эканини айтди.


21:16 / 15.12.2017 3018 pdf Ўқиш режими + -\n2729. Оиша розияллоҳу анҳодан ривоят қилинади:\nСўнгра у зотга холи қолиш маҳбуб бўлиб қолди. Ҳиро ғорида холи қолиб, аҳллари олдига тушишдан олдин бир неча кеча таҳаннус (яъни ибодат) қилар эдилар. Ўз аҳлларига қайтишдан олдин бир неча кечани ибодат ила ўтказар эдилар. Бунинг учун зоди роҳила ғамлаб олар эдилар.\nСўнгра Хадийжанинг олдига қайтиб, яна ўшанчага етарли зоди роҳила ғамлаб олар эдилар. У зотга ҳаққ (Жибрийл) келгунича шундай бўлди. У зот Ҳиро ғорида эдилар.\n(У зот дедилар:) «Шунда фаришта келиб:\nУ мени тутиб, сиқди. Ҳаттоки менга қийинлик етказди. Сўнгра мени қўйиб юборди ва:\nУ мени иккинчи марта тутиб, сиқди. Ҳаттоки менга қийинлик етказди. Сўнгра мени қўйиб юборди ва:\nУ мени учинчи марта тутиб, сиқди. Ҳаттоки менга қийинлик етказди. Сўнгра мени қўйиб юборди ва: «Яратган Роббинг номи билан ўқи! У инсонни алақдан яратди. Ўқи! Роббинг ўта карамлидир» деди.\nБас, Набий соллаллоҳу алайҳи васаллам ўша(оят)лар ила қалблари титраб-қақшаб қайтдилар ва Хадийжа бинту Хувайлид розияллоҳу анҳонинг олдига кирдилар-да:\n«Ундай эмас! Аллоҳга қасамки, Аллоҳ сизни ҳеч қачон шарманда қилмайди. Албатта, сиз силаи раҳм қиласиз. Заифга ёрдам берасиз. Одамлар қилмаган яхшиликларни қиласиз. Меҳмонга зиёфат берасиз. Ҳақ (йўли)да фалокатга учраганларга ёрдам берасиз», деди.\nСўнгра Хадийжа у зотни олиб, Варақа ибн Навфал ибн Асад ибн Абдулуззо Хадийжанинг амакисининг ўғлининг олдига борди. У жоҳилият даврида насронийликка кирган одам эди. Иброний китоб ёзар эди. Инжилдан ибронийчасига Аллоҳ ёзишини хоҳлаганини ёзар эди. У кўзи ожиз бўлиб қолган қари чол эди. Бас, Хадийжа:\n«Бу Аллоҳ Мусога нозил қилган «Номус»дир. Эҳ! Қани энди, қавминг сени ҳайдаб чиқарганда бақувват бўлсам эди! Қани энди, тирик бўлсам эди!» деди.\nКўп ўтмай, Варақа вафот этди. Ваҳий узилиб қолди».\n21:11 / 15.12.2017 3149\n21:18 / 15.12.2017 3580\n1923 18:59 / 07.12.2017\n3580 21:18 / 15.12.2017\n3390 22:00 / 23.11.2017


Февраль ойидаги ишбилармонлик муҳитининг ҳолати ижобий деб баҳоланди – Иқтисодий тадқиқотлар ва ислоҳотлар маркази сўрови — Review.uz\nФевраль ойидаги ишбилармонлик муҳитининг ҳолати ижобий деб баҳоланди – Иқтисодий тадқиқотлар ва ислоҳотлар маркази сўрови\nВилоят миқёсида Наманган, Фарғона, Сурхондарё ва Aндижон вилоятларида ишбилармонлик муҳитининг юқори кўрсаткичлари қайд этилди. Иқтисодий тадқиқотлар ва ислоҳотлар марказининг қайд этишича, ҳудудлар бўйича кўрсаткични баҳолаш жорий йилнинг февраль ойида биринчи марта амалга оширилган.\nИқтисодий тадқиқотлар ва ислоҳотлар маркази (Марказ) жорий йилнинг февраль ойида ўз бизнесларини ривожлантириш истиқболларини қандай баҳолашларини билиш учун мамлакатимиздаги 1700 корхона билан сўров ўтказди.\nБизнеснинг ҳозирги ҳолати кўрсаткичи 60 баллни ташкил этди, бу мамлакатдаги ишбилармонлик муҳитининг ҳолатини ижобий деб баҳолайди. Бу кўрсаткич инқироз даврига - ўтган йилнинг апрель ойига қараганда деярли 2 баравар юқори.\nХусусан, қишлоқ хўжалиги соҳасидаги ҳозирги ҳолат кўрсаткичи 68 балл, хизмат кўрсатишда 59 балл, қурилишда 65 балл ва саноатда 52 баллни ташкил этди.\nҲудудлар кесимида ишбилармонлик муҳитининг юқори кўрсаткичлари Наманган (67 балл), Фарғона (67 балл), Сурхондарё (66 балл) ва Aндижон (66 балл) вилоятларида қайд этилди. Республика бўйича Навоий вилоятида (45 балл), Қорақалпоғистон Республикасида (49 балл) ва Тошкентда (49 балл) ўртача кўрсаткичдан нисбатан паст бўлди.\nШуни таъкидлаш керакки, индикаторни ҳудудлар бўйича баҳолаш биринчи марта жорий йилнинг февраль ойида ўтказилди.\nЖорий йилнинг февраль ойидаги бизнеснинг ҳозирги ҳолати кўрсаткичи. 44 баллни ташкил этди, бу тадбиркорларнинг бизнеснинг ҳозирги ҳолатига нисбатан ижобий фикрларини тавсифлайди.\nСаноат соҳасидаги тадбиркорларнинг ҳозирги аҳволига нисбатан кайфият сезиларли даражада яхшиланди - жорий йилнинг ўтган ойига нисбатан 10 баллга ўсди, хизмат кўрсатиш соҳасида эса бу кўрсаткич аввалги даражада сақланиб қолди.\nҲозирги ҳолат кўрсаткичининг нисбатан юқори кўрсаткичлари Бухоро (56 балл) ва Сирдарё (53 балл) вилоятларида қайд этилди. Наманган, Жиззах ва Хоразм вилоятларида бу 51 баллга тенг бўлди.\nТоварлар / хизматларга бўлган талаб яхшиланганлиги тўғрисида хабар берган корхоналарнинг нисбатан юқори улуши Aндижон вилоятида (44%), Тошкент шаҳрида эса нисбатан паст улуши (25%) қайд этилди.\nИшчилар сонининг кўпайганлиги тўғрисида маълум корхоналарнинг нисбатан юқори улуши Қашқадарё вилоятида (27%), энг ками эса Тошкент шаҳрида (13%) қайд этилди.\nФевраль ойида бизнесни ривожлантириш истиқболларини кутиш кўрсаткичи 77 баллни ташкил этди, бу эса тадбиркорларнинг келгуси 3 ой ичида ўз бизнесини ривожлантириш истиқболлари ҳақидаги умидларини акс эттиради.\nРеспондентларнинг 79 фоизи ўз бизнесининг истиқболлари яхшиланади, 18 фоизи ўзгармайди ва фақат 3 фоизи ёмонлашади, деб баҳолашган.\nМавжуд ҳолатдан фарқли ўлароқ, энг оптимистик кутишларни қишлоқ хўжалиги (87 балл) ва қурилиш (85 балл) соҳасидаги тадбиркорлик субъектлари шакллантиради.\nҲудудлар кесимида кутиш кўрсаткичининг энг юқори кўрсаткичлари Aндижон (92 балл), Қашқадарё (90 балл) ва Фарғона (89 балл) вилоятларида қайд этилди.\nТоварлар / хизматларга талабнинг яхшиланишини кутилаётган тўғрисида хабар берган корхоналарнинг энг юқори улуши Фарғона (84%) ва Aндижон (81%) вилоятларида қайд этилди.\nУмуман олганда, мавжуд вазият ва келажакдаги тахминлар ўртасидаги боғлиқлик шуни англатадики, хўжалик юритувчи субъектларнинг ҳисоб-китобларига кўра яқин 3 ой ичида иқтисодий ривожланишнинг ижобий тенденцияси давом этади.\nЎтказилган сўров натижалари ноқулай табиий ҳодисаларга қарамасдан, жорий йилда иқтисодиётни тиклашнинг барқарор ўсишидан далолат беради, бу эса сўнгги тўрт йил ичида амалга оширилаётган ислоҳотлар самараси билан боғлиқ бўлиб, бизнес учун қулай ишбилармонлик муҳити ва иқтисодиётнинг барқарорлигини таъминлайди.


Тилаволди Жўраев: “Модерн бизга бегона эмас, бироқ у ягона йўналиш ҳам эмас” (2009) — www.ziyouz.uz\nБош саҳифа СуҳбатларТилаволди Жўраев: “Модерн бизга бегона эмас, бироқ у ягона йўналиш ҳам эмас” (2009)\nИстиқлол шарофати туфайли жаҳон адабиётидаги барча изланиш ва тажрибалардан эмин-эркин баҳраманд бўла бошладик, чет эллик машҳур адибларнинг асарлари ўзбек тилига таржима қилиниб, чоп этилмоқда. Бу жараён халқимизнинг маънавиятини умуминсоний қадриятлар билан бойитишда муҳим аҳамиятга эга. Бироқ айни ушбу йўналишдаги саъй-ҳаракатлар бугунгидек шиддаткор давр талабига қай даражада жавоб бера олади?\nМуҳтарам Юртбошимиз Ёзувчилар уюшмаси фаолияти самарадорлигини ошириш, миллий адабиётимизни янада ривожлантириш юзасидан билдирган фикр-мулоҳазаларида дунё адабиётининг энг яхши намуналарини она тилимизга таржима қилиш, нашр этиш, ўрганиш билан боғлиқ тажриба, чет эл ёзувчилари билан алоқаларни ривожлантириш масалаларига етарлича аҳамият берилмаётганлигини таъкидлаб, жумладан, шундай дедилар: “Ҳолбуки, биз маънавиятимизни юксалтириш, ёшларимизни миллий ва умуминсоний қадриятлар руҳида камол топтиришга интилаётгап эканмиз, ҳеч қачон ўз қобиғимизга ўралашиб қолмаслигимиз керак”.\nДарҳақиқат, жаҳон адабиётида кечаётган жараёнлардан хабардор бўлиш, бадиият оламида пайдо бўлган турли оқимлар, йўналишларни билиш, уларга танқидий ёндашиш, ижодий ўрганиш ҳар бир халқ адабиёти тараққиётига наф келтириши муқаррар. Бу борада кўп ишларни амалга ошириш адабиётшунослар ва таржимонлар зиммасидадир. Жаҳон адабиётини ўрганишнинг долзарб мавзулари устида тадқиқот олиб бораётган олимлардан эндиликда янада фаол бўлишлари талаб этилади.\nҚуйида эътиборингизга тақдим этилаётган суҳбатда узоқ йиллар ғарб модерн адабиёти ва унинг йирик вакили ёзувчи Ж.Жойс ижоди бўйича изланган адабиётшунос олим Тилаволди ЖЎРАЕВ адабий алоқалар, уларнинг миллий адабиётга таъсири сингари масалалари ҳақида фикр юритади.\n— Шарқ билан Ғарб ўртасидаги маданий алоқалар, ўзаро таъсирлар кўпасрлик тарихга эга. Бу давомли жараён тарихчилар, адабиётшунослар томонидан кўп ўрганилган. Ўзаро таъсирлардан адабиёт соҳаси ҳам четда эмас, албатта. Айрим адабиётшунослар томонидан “ғарбга хос ҳодиса”, дея таърифланаётган модерн адабиётининг тарихи, дунё халқлари адабиётига таъсири ҳақида нима дейсиз?\n— Дунё пайдо бўлибдики, ҳеч қачон ҳеч қайси халқ, элат бошқа халқлардан узилиб, ўз ҳолича яшаган эмас. Акс ҳолда ҳеч қандай тараққиёт бўлмаган бўлур эди. Энг қадим даврларда ҳам аждодларимиз Миср, Бобил, Юнонистон каби минтақалар билан алоқа қилганлар. Ипак йўлининг аксар қисми мамлакатимиз ҳудудидан ўтгани ҳунармандчилик, савдо-сотиқнинг кенг қулоч ёйишига олиб келган. Аждодларимиз ишчан ва уддабурон бўлганларки, Византия императорлари узоқ вақтларга қадар ўзларининг дипломатик ва молия ишларига юртдошларимизни жалб этганлар. Маданий алоқалар тўғрисида гапирадиган бўлсак, Ватанимизнинг узоқ ўтмиши ҳақидаги асосий маълумотларни археологик топилмалар, Яқин Шарқ мамлакатларида қадимда яшаган халқлардан қолган ёзма ёдгорликлар, юнонистонлик ва римлик муаллифларлар асарларидан топамиз. Бу борада Ҳередот, Ктесий, Страбон, Диодор асарлари қимматлидир.\nIX — XIV асрларда Испанияда шаклланган таржимонлар мактаби нафақат «грек-араб фани»гина эмас, балки мовароуннаҳрлик алломалар Муҳаммад Мусо Хоразмий, Форобий, Фарғоний, Беруний, Ибн Сино асарларидан ҳам Ғарбий Оврупони баҳраманд қилди. Шарқ олимлари меросини таржима этишда Оврупо мамлакатларида минглаб таржимонлар меҳнат қилдилар. Албатта, илмий, маданий алоқалар ҳозирги даврга келиб янги юксак босқичга кўтарилди.\n«Онг оқими» адабий йўналиши сифатида пайдо бўлган модерн адабиёти тўғрисида гапирадиган бўлсак, унинг илдизи дунёда яратилган илк ривоят, асотир-мифларга бориб боғланади. Одам алайҳиссаломнинг ўғиллари Ҳобил ва Қобилнинг фожиаси, уларнинг истиғфори, тавба-тазарруси, изтироблари ҳали-ҳануз онг оқимининг теран томирларида оқиб келмоқда.\nОнг оқимига хос мураккаб жараённи қоғозга тушириш осондек туюлса-да, аслида мураккаб ижодий иш. Бу йўналишда ёзилган асар шакли ва услуби аксари ҳолларда ассоциатив сюжетни талаб этади ва у асосий сюжет турига айланади. Ассоциатив сюжет, ўз навбатида, ўзига хос тасвир принципларини талаб этади.\nМаълумки, жаҳон адабиёти ХХ асрнинг биринчи чорагида ушбу йўлни босиб ўтган. Уч мамлакатда бир даврнинг ўзида, кейинчалик «модернистик» деб аталган адабий йўналишга мансуб уч даҳо адиб — Марсел Пруст (Франция), Жеймс Жойс (Ирландия), Франц Кафка (Чехославакия) дунёга келдилар ва жаҳон адабиётида ўчмас из қолдирдилар. Улар довруғи шу қадар юксакликка кўтарилдики, 1963 йили овруполик адибларнинг бир йиғинида қилинган ҳар бир чиқиш «гўё ягона адабиёт» — модернизм ҳақида бўлди.\nУлар адабиётда ўчмас из қолдириш баробарида, юзлаб издошларини топдилар. Жаҳон адабиёти бир «селпиниб» олди. Юзлаб янги жойсчилар, янгича кўринишдаги модернчилар пайдо бўлди… Хуллас, модернистик адабиётнинг дунё халқлари адабиётга таъсири беқиёс. Ўзлаштириш — бузиш дегани эмас, айни пайтда, у яхши нарсага бебаҳо ҳисса қўшади. Унга тақлид, деб қараш эса кулгили.\n— Модернизм билан қизиқишингиз қачондан бошланган, хусусан, Жеймс Жойс ижодини ўрганишингизга нималар туртки бўлган?\n— 1970-йилларда Москвада ўқиб юрган кезларимда модернизмга «ола» қарашлар ҳукм сурган давр бўлишига қарамай, талаба ёшлар, аспирантлар орасида бу оқим ҳақида кўп гапирилар, Жойс, Кафка ҳақида диққатни тортувчи суҳбатлар бўлар, гўё қандайдир янгилик, тўғрироғи, ғалати ноодатий мавҳумлик мени ўзига жалб қиларди. Бир куни чет эл адабиёти мухлиси бўлган ҳамфикр Ольга исмли қизнинг қўлида Жеймс Жойс номи битилган китобчани кўрдим. Бу Херри Левин муҳаррирлигида «Пингвин китоблар» нашриёти томонидан чоп этилган «Жеймс Жойснинг қисқа танланган асарлари» эди. Шу китобча билан танишиш мени Жойс дунёсини олиб кирган. 90-йилларгача, қарийб 20 йилдан ортиқ мутолаа, ўқиш-ўрганиш, Марсел Пруст, Франц Кафка ижоди билан танишиш мени модернизм ҳақида илмий изланишга ундади.\nАслида ўзим инглиз тили мутахассисман. Фарғона дорилфунунида 1968 — 1995 йилларда инглиз тилидан, асосан, тилшуносликдан дарс бердим. Номзодлик диссертациясини касбий эҳтиёж сифатида эмас, дил амри билан ёзганман. Шахсий кутубхонамда сақланаётган, Оксфорд университети ноширлик бўлими чоп этган 900 саҳифали «Жойс» номли мақолалар тўплами, англиялик касбдошлар томонидан юборилган Ж.Жойснинг фундаментал асарлари билан яқиндан танишганимдан сўнг, мақсадимга бўлган ишонч янада мустаҳкамланди. Модернизмга, Ж.Жойс ижодига қизиқишим ортди.\n— Изланишларингиз самараси ўлароқ 1993 йили «Жеймс Жойс» ва бир йилдан сўнг «Фан» нашрётида «Онг оқими ва тасвирийлик» китобларингиз чоп этилганидан хабаримиз бор. Адабий жамоатчилик ўша пайтда уларни қандай кутиб олди?\n— Биласизми, тўғрисини айтсам, эътибор бўлмади. Ҳамфикр дўстим А.Маматов ҳомийлигида чоп этилган мазкур риволалар, ҳар ҳолда, Жойс поэтикаси хусусида эди. Бу китобчалар Низомий номидаги педагогика институти ўзбек адабиёти кафедрасига, университет яқинидаги дўконларга бепул тарқатилган эди. Ҳатто ижодкор дўстларга тарқатарсиз, деб берган бир неча нусха китобчалар ҳам қайлардадир қолди. Мен бу гапларни писанда ўрнида эмас, меҳнатимга ачинганимдан ҳам кўра, ҳомий олдида хижолат бўлганимдан айтаётирман.\nЯна бир гап. Устоз ёзувчимиз Шукур Холмизаевнинг «ЎзАС»да «Кечирасиз, жаноб Карпентер, вақтим зиқроқ» сарлавҳали мақоласи модерн адабиёти атрофидаги мунозараларнинг чўққиси бўлди. Газетанинг уч-тўрт сонида мунозара қизғин давом этди, кейин сўнди. 2000-йиллардаги бу баҳсда юқорида тилга олиб ўтилган рисолалар ҳақида лом-мим дейилгани йўқ.\n— Ж.Жойс ижоди ўта мураккаблиги билан дунё олимларини ўйлантириб келмоқда. Унинг асарларига хос етакчи хусусиятлар нималардан иборат?\n— Жойс ижодининг серқирралиги, ўзига хослиги асарлари поэтикасининг мураккаблигини ҳам белгилайди.\nАдиб ижодининг асосий шаклланиш даври у епифаниялар ёза бошлаган йилларга (1900 — 1903) тўғри келади. «Епифания» (epiphanis) «Тангрининг юз кўрсатиши, тангрига етишув», деган маънони англатади. Жойс епифаниянинг асл маъносини ўзгартирмайди, балки унинг мазмун кўламини кенгайтиради. Унинг епифаниясини бугунги адабий тилга «тагмаъно», деб ўгириш мумкин.\nЖойс ижодида рамзлар катта ўрин тутади. Адиб услубидаги бу муҳим хусусият норвегиялик драматург Ҳенрик Ибсен методига мансуб. Жузъийлик ва умумийликнинг ўзаро алоқаси, ахлоқий муаммоларга урғу бериш Ибсен пиесаларида реализмнинг рамзийлик билан уйғунлашиб кетишини таъминлаган. Бу усул, ўз навбатида, Жойс ижоди учун ҳам характерли.\nЖойс насри мусиқа асарини, хусусан, симфонияни эслатади; пухта ўйланиб тизимлаштирилган лейтмотив асосида бош мавзу мунтазам айланаверади. Мазкур мунтазам лейтмотив усулини Жойс Вагнердан ўрганди. Илк насрий асарлардаёқ ёзувчи бу усулни шу қадар маромига етказдики, унинг воситасида ташқи томондан турфа, узуқ-улуқ факт ва фавқулодда ҳодисаларни жамлаб, маиший тумуш ва рамзийликни юксак маҳорат билан боғлай олди.\nУнинг машҳур «Улисс» асари етти йиллик машаққатли меҳнати туфайли юзага келган. Бу роман дунёда ягона, ҳеч бир бадиий асарга ўхшамаган, фалсафий-психология асар. «Улисс»га модернизм, сюррализм, экзистенциализм, фрейдча психоанализ услуби намунаси, «тафаккур оқими» йўналишидаги роман, ХХ аср субъектив идеалистик дунёқараши намунаси каби таърифлар берилган.\nСобиқ иттифоқда бу асарга қизиқиш, уни ўрганиш ўтган асрнинг 20-йиллариданоқ бошланган эди. Илк бор литов тилига, кейинчалик латиш, эстон, рус, гуржи ва арман тилларига таржима қилинди.\nМана, ниҳоят, яратилганига қарийб бир аср ўтиб бўлса-да, «Улисс» ўзбек тилига ҳам ағдарилди. Бу ғаройиб романни китобхонларимизга таниқли олим ва таржимон Иброҳим Ғафуров ўзбек тилида тақдим этди.\n— Ўзбек адабиётида модерн йўналишида ёзилган асарлар қайси жиҳатлари билан бошқа асарлардан фарқ қилади?\n— Ўтган асрнинг 80 — 90 йилларида ўзбек адабиётида ушбу йўналишдаги жиддий изланишларни Мурод Муҳаммад Дўст, Ғаффор Ҳотамов, Олим Отахонов асарларида кўриш мумкин. Албатта, уларнинг ҳар бири ўзига хос услубга эга, аммо уларни бир умумийлик бирлаштиради. Бу умумийлик улар яратган қаҳрамонлар ички дунёси, руҳияти, онги фаолияти, тафаккури ҳаракатининг асосий тасвир майдонига кўчгани, бадиий характер яратиш онг оқими жараёни асосига қурилгани билан изоҳланади. Бу ёзувчилар инсоннинг ички майл-истакларини кашф этишда анъанавий наср йўлидан, синалган усуллардан фойдаланмайдилар, балки саъй-ҳаракатни қаҳрамоннинг ўз қўлига, ўз идрокига топшириб, ўзлари холис позицияда турадилар.\nЎтган асрнинг 90-йилларида адабиётшуносликда модерн тарафдорлари, Б.Рўзимуҳаммад ибораси билан айтганда, «янги янгилик» ва реализм тарафдорлари — «эски янгилик» ўртасида кўп мунозаралар бўлиб ўтди ва бу жараён ҳануз давом этаётир. Буни, албатта, табриклаш лозим. «Янги янгилик» тарафдорлари Р.Парфи, О.Мухтор, М.Муҳаммад Дўст, Х.Дўстмуҳаммад, Н.Эшонқул, А.Қутбиддин, Б.Рўзимуҳаммад, Т.Рустамов ва яна бир қатор ёзувчиларни модерн ижодкорлар қаторига қўядилар. Балки шундайдир. Бироқ бу таъкидлар, аввало, ўз исботини топмоғи, бунинг учун эса модернга юзаки қарамасдан, унинг туб моҳияти ва илдизлари ўрганилмоғи керак. Демоқчиманки, жаҳон бадиий интеллекти яратиб келаётган интеллектуал мулк турлари, усуллари қаторида модернга ҳам яшашга ҳақли йўналиш сифатида қараш лозим. Кўҳна ва баркамол ўзбек адабиётида модерн излари ҳам зоҳир бўлаётган экан, уни янгиликка интилиш деб қараш керак. Бироқ эндиликда адабиёт фақат шундан иборат бўлади, дейиш мутлақо нотўғри.\n— Демак, модернизм йўналиши ўзбек адабиётига бегона эмас…\n— Биласизми, адабиётимизга модерн оқими бегона эмас, айни пайтда, у ягона ҳам эмас. Модерн адабий ҳодиса сифатида Ғарбда пайдо бўлганми ёки Шарқда, деган масала кўндаланг бўлади. Тасаввуфга чуқур ёндошилса, мутафаккир боболаримизнинг кўп асарлари манти онг оқимини эслатиб туради. Узоққа бормай, мавлоно Румий ижодига эътибор қилайлик. «Ичиндаги ичиндадир» асарининг ўзиёқ фикримизга далил бўлиши мумкин. Албатта, ҳозирги замон модерни билан уларни тенглаб бўлмайди.\n— Яқинда «Фарғона» нашриётида «Онг оқими. Модерн» номли салмоқли тадқиқотингиз босмадан чиқди. Бу китобда модернизм адабиёти бўйича кўп йиллик изланишларингизни жамлагансиз, шекилли.\n— Истеъдодли ёзувчи Хуршид Дўстмуҳаммаднинг «Ўзбекистон адабиёти ва санъати» газетасида Ж.Жойснинг «Улисс» романи таржимасига ёзган мақоласи мени бундан ўн-ўн беш йил муқаддам ёзган ишларимга қайтарди, уларни бугунги кун талабидан келиб чиқиб қайта кўришга чорлади ва шу тариқа мазкур китоб юзага келди. Яқинда пойтахтимиздаги Миллий университетда Жойснинг «Улисс» асари таржимасига бағишланган учрашув бўлди. Унда «Улисс» таржимони Иброҳим Ғафуров, таниқли ёзувчи Хуршид Дўстмуҳаммад, «Жаҳон адабиёти» журнали бош муҳаррири вазифасини бажарувчи Мирпўлат Мирзо, бўлим бошлиғи Ортиқбой Абдуллаев ва университет олимлари, талабалари иштирок этишди. Мен Жойснинг тадқиқотчиси сифатида қатнашдим. Учрашувда менинг китоб ҳақида ҳам яхши фикрлар айтилди ва бу менга янада катта масъулият юклайди.\nСуҳбатдош: Жамолиддин МУСЛИМ.\n«Ўзбекистон адабиёти ва санъати» газетасининг 2009 йил 29-сонидан олинди.\n← Аввалги Аввалги Ўктам Мирзаёр. Соврин (ҳикоя)\nКейинги → Кейинги: Бўстон Раҳмонова. Ялпизлар ифори (қатра)


Жорий йилнинг 10 июль куни Ўзбекистон мусулмонлари идораси мутахассиси Мунира Абубакирова Тошкент шаҳар “Шайх Зайниддин” масжидида имконияти чекланганлар учун “Фолбинлик ҳақида” мавзусида слайд кўринишли маъруза қилди.\nКейинги вақтларда келажакдан башорат берувчилар, инсонни тақдири ҳақида хабар қилувчилар сони кўпайиб бормоқда. Башорат қилишнинг ҳам турли йўллари бўлиб, уларга: кафтга, юлдузларга, расмга, қартага, қаҳва қуйқасига, сувга ва бошқа нарсаларга қараб инсонларнинг тақдиридан хабар беришади. Башоратчиларнинг ўзларини эса: фолбин, коҳин, ромчи, мунажжим, арроф ва бошқа номлар билан номланади.\nАллоҳ таоло бутун борлиқни яратар экан, жами маҳлуқоту мавжудотларининг ҳолатини, келажагини, тақдирини Ўзининг буюк илми ила тақдирга битик қилди. Шунингдек ғайб илми, эртанги кун ҳолати, келажакдаги бўладиган ишларни билиш фақат Аллоҳгагина хосдир.\nБуюк Аллоҳ ғайб сирларидан ҳеч кимни, фаришталар, жинлар, ҳатто валийларни ҳам хабардор этмаган.\nБу ҳақда Аллоҳ таоло Қуръони каримда марҳамат қилади: “Ғайб (яширин сирлар) калитлари Унинг ҳузуридадир. Уларни Ундан ўзга билмас. Яна қуруқлик ва денгиздаги нарсаларни (ҳам) билур. Бирор япроқ узилиб тушса ҳам билур. Ер зулматлари (қаъри)даги уруғ бўлмасин, ҳўлу қуруқ бўлмасин (ҳаммаси) аниқ Китоб (Лавҳул-Маҳфуз)да (ёзилган)дир” (Анъом, 59 оят).\nҲадиси шарифда Пайғамбаримиз соллаллоҳу алайҳи ва саллам марҳамат қилдиларки: “Ким фолбин ҳузурига бориб бирор нарса ҳақида сўраса кейин фолбин берган жавобга ишонса, ўша кишининг қирқ кун ўқиган намози қабул бўлмайди”.\nМаъруза сўнгида тингловчилар ўзларини қизиқтирган саволларни беришди.\nДругие материалы в этой категории: « Исиб кетдингизми?\tАгар ёмғир атомлари ёғса... »


1-июнь байрам тадбиридан - 3 Июня 2019 - Sayyod.com\nБош сахифа » 2019 » Июнь » 3 » 1-июнь байрам тадбиридан\n1-июнь байрам тадбиридан\nЮтубдаги каналимда лейкемия касаллигига чалинганларга хайрия бошлаганимни 2010йилги видеосини кўриб қолдим. https://www.youtube.com/watch?v=AoT-UPwJeQo\nАслида 9 йил олдин бу муаммони кўтаришни бошлаб, 2012-йилдан эса сайтимиз фанклуби #sayyodfanforum билан акция сифатида «Хар ойнинг илк жумасида» шиори билан хар ой ва мана 7 йил давомида ўтказиб, том маънода курашиб келмоқдамиз.\nХечким эътибор қилмаган бемор болалар манзилини 7 йил ичида барча оав тв, радио, сайтлар ва хозирда ўнлаб волонтёрлару фондларга реклама промо қилиб, диққатни тортиб, долзарб мавзу ва хайрия учун тренд қила олдик! Натижада, бемор болакайлар бугунги даврга келиб даволаниши росмана бепул тарзда кечмоқда.\nНафақат ижодкор балки инсон сифатида хаётимиздаги бу эзгу иш бошида бўлганимиз ва 7 йилдан бери хар ойнинг илк жумасида ўтказиб келинаётган беморлар учун мухим хайрия бўлса, иштирокчилар учун тарбия мактабини ўтаётган бу яхшилик илдизидан фахрланамиз!\nХар бир иштирок этган фахрли инсон - қахрамонларимиздан фахрланамиз!\nБайрамимиз муборак ахли яхшилар!\nАкциямизнинг доимий бошловчилари актёр Адиз Ражабов ва RJ Миразм Султонов\nЗохиршох хамиша эзгу ишлар чорловига "Лаббай!"\n"Фарходу Ширин"... Илк маротаба акциямизда иштирок этишмоқда ва бу учун "Ўзбекконцерт" рахбари Одил Абдуқаххоровга ташаккур. Акциямиз байрамига у хам четда қараб турмай моддий хайрияда фаол ва мана шу гурухни хам хизматга жўнатганига рахмат.\n"Фахрли инсон" лойихасини ўша 9 йил аввалидан фаоли хонанда Каниза.\nяна бир фаол иштирокчи бу қизиқчи Халима. Тили ўткир ва аччиққина бўлса-да, қалби юмшоққина! Ўзидек))\nСайтимиз ардоғидаги ижодкор ва яна бир фаол хайрия иштирокчиси шоира ва бастакор Шахноз.\n"Сетора" гурухи қизлари хам хамиша хайрия ишларида илғор!\n"Ёмон" қизни севса-да, яхшиликка содиқ хонанда Имрон. Шогирдимдан фахрланаман)\nРоссиялик Лия. У "Шайдо" гурухи хонандаси ва акциямизнинг моддий хайриясини Сбербанк картасига пул йиғиб Тошкентга юбориб туради. Гохо келиб иштирок хам этиб туради. Россиялик дугонасини Тошкентга бирга олиб келиб қон хам топширганини аввалги репортажимиздан биласиз.\n"ЗэКаверАп" иштирокчиларидан бири Элмурод. Хонанда Имрон таклифига биноан тадбирга хисса қўшди.\nБу хонанда Рашшод хам хонанда Имрон тарафидан тадбирга хисса қўшишга таклиф этилган.\nСайтимиз фанфорумининг азалий ва содиқ иштирокчиси ва акциянинг жонкуяр тарғиботчиси стоматолог Хилола Азлярова ўз ўғли билан ташриф буюриб, йигитча ўз совғасини беморларга тақдим этди.\nШу кунги хайрия қилганларга рамзий браслетлар совға қилинди.\nХар бир топширилаётган дорилар мана шу тариқа махсус равишда белгиланиши дорилар билан боғлиқ балки содир бўлиши мумкин бўлган салбий холатларни олдини олиш учун қўлланилади.\nМухиддин Али, Халимахон, Зохиршох, Мўминова Мухлиса, Навруза, Арофат, Жахонгир, Санжар, Нодир, Гўзал, Шерзод, Дилфуза, Нозима, Дилшод, Жалолиддин, Умида, Нилуфар, Саида, Шухрат, Нодирбек, Каримова Шахноза, Рахимова Шахноза, Нодир, Акбала, Озода Қодирова, Умаров Шерали, Мирқосимова Сора, Зафар,Рустамова Ирода, Юсупова Нигора, Шерзод, Имоғилов Хайрулла, Бахтиёр, Жахонгир, Нилуфар, Халилова Лазокат, Юлдуз, Бегзод, Ҳакимжон, Гафур Саморутдинов, Мадина Эломонова, Дониёр Султонов, Райхон фанклуб, Зохид Фан клубидан: Фазилат, Камила, Нозима, Жасмин, Умида, Лазиза, Адолат, Зарнигор,\n1-июнь санасига қадар умумий сумма (+карталарга ўтказилган + Россия Сбербанк картасига хам тушган пуллар билан бирга) : 60.564.000сўм йиғилди.\nЗакотларга олинган дориларни топшириш жараёнидан фотохисобот\n....Закот бериш фарз ибодати ҳисобланиб, унинг адо бўлиш шартларидан бири унга ҳақдор бўлган шахсга мулк қилиб бериш. Уни қайси шаклда бўлишининг фарқи йўқ. Дори шаклидами ёки кийим шаклидами ҳақдорга мулк қилиб берилса бўлди. Шароити оғир бeморлар закот олишга бошқаларданда кўра ҳақлироқдирлар. Валлоҳу аълам! http://savollar.islom.uz/s/33319\n7-йилдан бери #faxrliinson акциясига тушаётган пуллар нимага эканини билиб беришар экан, биз у пулларни нимага ишлатишимиз кераклигидан салобати босади.\nЛейкемия билан оғриган болаларни ахволи, яшаш деб бўлса бўладими билмадиму, игнага тобе ва оғриққа қарам ўтаётган бу болалигини ёнидан кўриб бор будингизни бериб юборгингиз келади. Шуни хис қиласиз, тамом, чўнтагингиздаги бор пулни қиймати қолмайди.\nБиринчи навбатда албатта болалар! Бироқ ўсмир ва ёши катта муслим биродарларимиз ва муслима аёлларимиздан беморларини хам ёддан чиқармаймиз!\n1-июньдан то бугун 4-июньгача йиғилган пуллар хисоботи бироз кейинроқ тақдим этилади аммо уларга хам БУГУНОҚ, 4-июнь куни яъни ХАЙИТГАЧА дорилар сотиб олиб тарқатилишини маълум қиламиз!\nХотирингиз жам бўлсин, барча закотлар ўз манзилига ВАҚТИДА етди! Аллох рози бўлсин, ўйлаган ниятларингизга етказсин ва энг асосийси барчаси соғлиқ учун хизмат қилиб болалар соғайиб кетишсин.\nТадбиримизни ёритишда ахборот кўмаги бўлган "Миллий телеканал" ижодий жамоасига ташаккур изхор этамиз.\nКеласи жума куни видео хисоботлар...


"Режим барқарор эмас "\n04 декабр 2020, Тошкент вақти: 13:57\n“Туран Алем” банки директорлар кенгаши раиси лавозимидан четлаштирилган Мухтор Аблязов аввал мухолифат етакчиларидан бири бўлган.\nҚозоқ ҳукуматининг нодавлат банкини тортиб олиш ҳаракатини қароқчилик дея баҳолаётган кузатувчилар Остонанинг тобора ўзбек режимига ўхшаб бораётганини таъкидламоқдалар.\n2 феврал куни ҳукуматнинг кенгайтирилган мажлисида Қозоғистон бош вазири Карим Масимов “Туран Алем” банки директорлар кенгаши раиси Мухтор Аблязов ва банк бошқаруви раисининг биринчи ўринбосари Жақсилиқ Жаримбетов эгаллаб турган лавозимидан озод қилинганини маълум қилди.\nБош вазирнинг айтишича, банк раҳбарияти омонатчилар ва кредит олувчилар манфаатларига ҳамда амалдаги қонунчилик талабларига зид равишда иш тутганлиги аниқлангани туфайли ҳукумат айнан шундай қарор келган.\nМолиявий бўҳрон шароитида Қозоғистон ҳукумати инқироз ёқасида дея ҳисоблаган аксар банкларга кўмак ўлароқ умумий миқдорда 4 миллиард АҚШ доллари ёрдам пули ажратганди.\nЎша пайтда аксар кузатувчилар банкларнинг ҳукуматдан кўмак сўрамагани таъкидларканлар, ҳукуматнинг бу ҳотамтойлигини расмийларнинг банкларни ўз назорати остига олишга уриниши сифатида баҳолагандилар.\nҚозоғистонлик иқтисодчи Қанат Беринтаевга кўра, қозоқ ҳукумати банкларнинг 25 фоиз оддий акцияларини улардан кўмак сифатида сотиб олиб, сўнг эса “Туран Алем” банки билан содир бўлганидек, унинг раҳбариятини ишдан озод қилишини рейдерлик ҳаракати дея баҳолаш мумкин:\n- Давлат банкларга ўз ёрдамини тиқиштираяпти. Масалан, давлат ёрдам кўрсатган тўртта банк, жумладан, “Турен Алем” ҳам ҳукуматдан ёрдам сўрамаган, аксинча, улар ўз кучи билан инқироздан қутулиш ва ташқи қарзларни тўлаш имкониятига эга эканларини маълум қилгандилар, дейди иқтисодчи.\nҚозоғистонлик сиёсатшунос Дўсим Сатпаевнинг айтишича, Марказий Осиёнинг аксар давлатларида бўлгани каби Қозоғистонда ҳам авторитар ҳукумат мамлакатнинг барча жабҳалари, шунингдек, йирик тадбиркорлар бизнесини ҳам ўз назорат остида ушлаш уринмоқда:\n- 2007 йил охиридан бошлаб Қозоғистондан капитал ошиғич чиқиб кета бошлади. Кузатувчилар бу капитал 50 миллиард долларни ташкил қилганини айтгандилар.\nБу капитал ичида ҳаттоки хорижлик сармоядорларнинг пули ҳам бўлганди. Бу жараён давом этаверади.\nҚозоғистонлик бизнесменларнинг кўпчилиги ўз маблағларини хорижга олиб чиқиб кетишни афзал биладилар. Ҳукмрон режимда барқарорлик йўқ.\nЭртага амалдаги режимга ёқмаган ҳар бир бизнесмен бор-будидан маҳрум бўлиш хавфи жуда катта, дейди Сатпаев.\n“Туран Алем” банки раҳбари Мухтор Аблязов собиқ сиёсий маҳбус бўлиб ҳисобланади.\n2001 йил охирида Аблязов Павлодар вилояти ҳокими Ғалимжан Жакиянов билан биргаликда “Қозоғистон демократик танлови” ҳаракатни ташкил қилиб, Нурсултон Назарбоев юритаётган сиёсатни қаттиқ танқид қилиб чиққанди.\n2002 йили эса давлат амалдори бўлган Аблязов ўз лавозимини суиистеъмол қилганлик айблови билан 6 йилга озодликдан маҳрум қилинганди.\nЎтган асрнинг 90-йиллар ўрталарида Ўзбекистонда ҳам давлатга ўз жиловини тутқазишни истамаган тадбиркорлар, хусусан, банкирларни қамаш жараёни кузатилганди.\nЎша пайтда биринчи хусусий банк ташкил этганлардан Рустам Усмонов ҳам амалдаги расмийларга ёқмагани сабабли, баъзи кузатувчилар фикрича, сохталаштирилган айблов асосида жиноий жавобгарликка тортилганди.\nКузатувчилар Қозоғистондаги сиёсий тизим ҳам тобора Ўзбекистон ўзанига тушиб бораётганини таъкидламоқдалар.\nБундай фикрловчилардан бўлган қозоғистонлик сиёсатчи Айдос Саримов аслида Ўзбекистон ва Қозоғистондаги бошқарув тизими бир-бирига жуда яқин эканлигини айтади:\n- Бёрнес деган ибора бор - бу бюрократик бизнес деганидир. Бу ўз вақтида ҳам иқтисодий, ҳам сиёсий ҳокимиятни қўлга олган кишилардир.\nУлар ҳалигача ҳокимиятни ўз жиловида тутиб турибдилар ва уни ҳеч кимга беришни истамаяптилар.\nБу фақат Ўзбекистон ва Қозоғистонгагина эмас, Марказий Осиёнинг барча давлатларига хос бўлган жуда ёмон тенденциядир, деди Саримов.


Оналар учун: қиз бола тарбиясидаги энг керакли тавсиялар - 18 Октября 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2014 » Октябрь » 18 » Оналар учун: қиз бола тарбиясидаги энг керакли тавсиялар\nГап-сўз ўрганади, ҳаракатларига тақлид қилади. Айниқса, қиз бола то турмушга чиққунигача онасининг измида юради. Қиз боладан энг яқин кишинг ким деб сўралганида ҳам "онам” деган жавоб олишимиз аниқ. Шунинг учун "Онасини кўриб, қизини ол”, дейишади-да. Қиз боланинг тарбияси нозик эканлиги тўғрисида кўп гапирамиз, амалда-чи, бу масалага қандай ёндашиш лозим? Психология фанлари номзоди, доцент, руҳшунос Соҳибжамол Жўраева бу масалага ойдинлик киритади.\nЎзбек хонадонларида қиз бола тарбиясига алоҳида аҳамият берилади. Болалигиданоқ қизалоқни ёмон кўз ҳамда сўздан асраб-авайлайди. Вояга етгунича шаънига гард тушмасин деб ота-она, яқинлари парвона бўлади. Ота-она қалқон бўлиб ҳимоя қилаётган қизини "бировнинг хасми” дейди. Балоғатга етган қизларига меҳмондай муносабатда бўлишади. Ҳар бир хатти-ҳаракатини тўғрилаб, келин бўлиб тушадиган хонадон учун тайёрлашади. Аслида, бу одоб-ахлоқ йўриғининг асосида қиз болани бекаликка ўргатиш, оналикка тайёрлаш ётади. Фарзандларнинг беихтиёр ота-онасига тақлид қилишини инобатга олсак, қиз бола аввало ўз онасини идеаллаштиради.\nҚизни кичиклигиданоқ назокатли қилиб тарбиялаш учун ўзингиз унга намуна бўлишингиз керак. Дилдан чиқмаган қалбаки мақтов ёки хушомад беўхшов эшитилади. Гўдак буни дарҳол сезади ва сўзингизни қабул қилмайди. Қизчангизни рақс гуруҳига беринг, уни чиройли ҳаракат қилишга ўргатишади. Уни музей ва кўргазмаларга олиб боринг, у гўзалликдан, санъатдан баҳра олишга ўрганади. Унга чиройли кўйлак ва туфличалар, безаклар, болалар гигиеник ва пардоз воситаларидан олиб беринг. Шунда у барчасидан оқилона фойдаланишни ўрганади. Унинг ҳар бир гўзал, нозик ҳаракатларини эътиборга олинг. Мақтанг ва севинг. Ўпинг ва эркаланг. Уни завқлантиринг. Қизингизга ташқи кўринишида борасида камчиликларини юзига солаверманг. Айниқса, у жуда озғин ва дўмбоқлиги борасида кўп гапирманг. Бундай тушунча унинг онгига тез жойлашади ва салбий фикрларни келтириб чиқаради. Ҳатто сиз томонингиздан бехосдан айтиб қўйилган луқма ҳам бола кўнглини ўкситиши мумкин. Шунчаки ўз камчиликлари ва нуқсонларини қабул этишни ёки улардан қутилиш сирларини ўргатинг. Ўз қизчангизни ардоқланг.\nУнутманг: қизингиз келажакда қандай бўлиши унинг онаси — Сизга боғлиқ!\nҚатиқққўл бўлиш шартми?\nКичик ёшдаги қизалоқ болаларча қайсарлик, эркалик билан баъзида танбеҳ эшитса-да, катталарнинг айтганини қилмаслиги мумкин. Оилада жазоловчи мақомини олган она бундай пайтда қизалоғига қаттиққўллик қилиб, жисмоний жазо қўллайди. Лекин бу тарбиядаги яхши чора эмас. Бундан ҳам ёмони "Айтганимни қилмасанг, бошқа ойи топиб ол, энди сени қиз қилмайман” деган гапларни айтишдир. Онасидан калтак ейишдан қўрқиб қочаётган болага бу ундан-да каттароқ жазо бўлиб кўринади. "Энди сени қиз қилмайман”, деган сўз қизчага онасидан ажраб қолишини англатади, жисмоний ҳамда руҳий зарба болакайни тушкунликка туширади. Кейинчалик эса бу ҳолат ўзига паст баҳо бериш кўринишида намоён бўлади. "Мен ёмонманми? Нима қилсам онамга ёқаман?” деган фикр унинг бутун ҳаёлини забт этади. Уй ишларида ёрдам бериш, аъло баҳоларга ўқиш ва шунга ўхшаш нарсалар фақатгина онанинг кўнглидан жой олиш, ундан бир оғиз бўлсада мақтов эшитиш учун бажарилади. Зинҳор ўзига ёққани ёки хоҳлаганидан эмас. [ www.BePuL.NeT -Eng qaynoq mavzular olami!]\nУнутманг: фарзанд билан ота-онанинг ўзаро муносабатига боланинг гўдаклигида пойдевор қўйилади. "Қизим ҳали кичкина, нимани ҳам тушунарди” деб ўйламанг!\n11 ёшдан бошлаб ҳар бир ўсмир қизнинг руҳияти, дунёқараши ва фикрлаши кундан-кунга ўзгара бошлайди. Она фарзандини тушунишга иложи борича ҳаракат қилиши лозим. Она қизига қанчалик яхши йўл кўрсатиб дашном бермасин, бола ота-онасининг гапига қулоқ солмай, аксинча, яна ҳам баттарроқ ҳаракат билан жавоб қайтариши мумкин. Аслида онаси уни яхши йўлга бошлашга ҳаракат қилаётгани тўғрисида ўйламаслиги ҳам мумкин. Шунинг учун иложи борича она ўсмир қизининг кўнлига йўл топгач, яхши гапни ўзига қурол қилиб олиши лозим. Кўп вазиятда ўсмир кизлар жўяли гапга муҳтож бўлган маҳал онаси билан сирлашиб, маслаҳат сўрамоқчи бўлади. Лекин онасидан қўрққани сабабли ундан сир сақлашга мажбур бўлади. Болаларининг ўсмирлик давридаги ҳавойилигига фақат онанинг сабри чидайди. Чунки бу даврда кимдир қайсар, яна кимдир одамови бўлиб қолади. Сал нарсага жаҳли чиқади. Бу биологик жараён эканлиги ва у яқин орада ўтиб кетиши ёдингиздан кўтарилмасин.\nУнутманг: қиз боланинг жинсий тарбияси учун — она маъсул. Қиз балоғат ёшига етишидан аввалроқ жинслар борасида ҳамда ҳайз жараёни ҳақида етарли маълумотга эга бўлиши лозим. Онадан етарли маълумот ололмаган қиз атрофдан маслаҳатгўйлар қидиришга тушади.\nҲар бир она қизи вояга ета бошлагач, уни оилавий ҳаётга тайёрлаб бориш ниятида бўлади. Бир оиланинг бекаси бўлиши учун нима керак бўлса ҳамма нарсани ўргатади. Асосийси эса, қийинчилик ва кўнгилсизликларга бардошли бўлишни уқтиринг. Оилада аёлнинг сабр-тоқати тоғдек келадиган муаммоларни енга олишга қодир. Ривоят қилишларича, кунларнинг бирида Луқмони Ҳаким бир онанинг ўз қизига насиҳат қилаётганига гувоҳ бўлибди: "Қизим, сен ҳам балоғат ёшига етиб қолдинг, эртага бировнинг хасмига айланасан. Менинг уйимга эса меҳмонга келасан холос. Сен яхши ҳаёт кечираман, обрў-эътиборли бўлиб юраман десанг, қайнонангни ҳурмат қил. Барчадан эрта тур! Ҳаммадан кеч ёт! Қўлинг эгри бўлмасин, бошингга қилич келганда ҳам рост гапир. Ёлғончи, чақимчи, иккиюзламачи, ғийбатчи бўлма. Қайнонангни, оила-аъзоларингни бировга ёмонлама. Зийрак, доно, ақлли бўл…” Шунда Луқмони Ҳаким "Онасини кўриб қизини ол, арқоғини кўриб бўзини ол” деганлари шу бўлса керак, деб йўлида давом этибди. [ www.BePuL.NeT -Eng qaynoq mavzular olami!]\nУнутманг: қизингиз бўлажак оиласининг андозасини сиздан олади. Аниқроғи "қуш уясида кўрганини қилади”.\nКелин бўлди, ёр-ёр!\nБаъзи оналар турмушга чиқаётган қизларига оиладаги устунликни қўлга олиш, эр ва қайнонага бўш келмаслик ҳақида "насиҳат” қиладилар. Сиз ундай эмассиз, тўғрими? Оқ ювиб, оқ тараб, асраб-авайлаб катта қилган қизингизни ўқитиб, ҳунарли қилиб, қўлингиздан ишни олганида ўзга хонадонга узатдим деб қайғурманг. Ўша ерда тиниб-тинчиса, кўнглингиз хотиржам бўлади-ку. Эртадан кечгача тинмай қайнона-қайнотасига хизмат қилади, катта оилани эплайди, деб миннатга йўл берманг. Бу ишлари учун қудангиз қизингизга "Баракалла” демаётган бўлса ҳам андишадан айри тушманг.. Куёвингизнинг қизингизга муносабатида беэътиборликни сезсангиз ҳам аралашманг. Қизингиз энди ўзга оила аъзоси. У оилада сизнинг иштирокингиз қанчалик кам бўлса, унинг ҳаёти тинчроқ бўлади. Умуман қайноналар учун келиннинг пазанда, хушмуомала ва чаққон бўлиши мажбурият ҳисобланади. Сиз ҳам куёвингизни ҳунарли, ўқимишли, топармон-тутармонлиги учун мақтамаганингиздек, қизингизни ҳам қайнонаси қилган ишлари учун алқашини кутмаган маъқул. Ўй-фикрларингиз билан уйингизга ойда бир ё икки марта келадиган қизингизни заҳарламанг. Муаммолари билан ўзи курашишига ташлаб қўйинг демаймиз, лекин ўша муаммолар келиб чиқишига сабабни ҳам топиб берманг.\nУнутманг: қизингиз энди ёш бола эмас. Ёрдам сўраганидагина унга кўмак беринг. Оилани тинч сақлаш борасидаги маслаҳатларингизни аяманг, лекин муаммонинг ўзига аралашмаган маъқул.\nСиз тарбиялаган қиз эртага бутун оилангизнинг юз-у кўзи бўлиб бошқа хонадонга боради. Қизалоғингиз нозик елкасига катта маъсулиятни олган. Сиз эса ҳотиржамсиз, ахир шундай оқила қизни вояга етказдингиз. Момоларимиз бизни "Илоҳим, бахтингни топгин, тахтингга етгин”, деб эрта-ю кеч дуо қилишган. Қизларимизни бизни шу тилакларга етказадиган қилиб тарбиялайлик!\nКатегория: Foydali maslahatlar / Полезны советы | Просмотров: 656 | Добавил: Sherlaruz.CoM | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Энергетик ичимликлар соғлик учун қанчалик зарарли? » Ўзбекистон янгиликлари – Zamin.uz\nЖаҳон соғлиқни сақлаш ташкилоти қувватни оширувчи ичимликларнинг салбий таъсирлари ҳақидаги огоҳлантиришни эълон қилиб, ҳукуматларни унинг салбий таъсирини олиш юзасидан чоралар кўришга чақирди. Унда айтилишича, тобора оммалашаётган бу ичимлик одамларда бир қатор касалликларни келтириб чиқармоқда. Қуйида қувват ичимликларининг илмий исботини топган таъсирлари тўғрисида маълумот берамиз.\nЮрак хуружи: Қувват ичимлиги таркибида кофеиннинг юқори миқдорда бўлиши бора-бора юрак саломатлигига таъсир қилади. У, айниқса, юракнинг қисқаришига олиб келар экан. Жаҳон миқёсида бу ичимликдан болалар зарар кўришмоқда. Спорт билан шуғулланмай, жисмоний фаол бўлмай туриб бу ичимликдан кунига 250 мл.дан ортиқ ичиш юрак фаолиятининг ишдан чиқишига сабаб бўлади.\nБош оғриғи ва мигрень: Тана қувват ичимлиги орқали озиқланадиган юқори миқдордаги кофеинга ўрганиб қолгач, унга эҳтиёж сезилиши билан бош оғрий бошлайди ва тобора кучаяди. Бу гўё гиёҳванд моддага ўрганиб қолишга ўхшайди. Агар кеча ичилганидан 50 мл кам ичимлик ичилса ҳам, бош оғриғи орқали тана бундан норози бўлади.\nБетоқатланиш ва асабийлашиш: Ортиқча кофеин инсон миясида безовталикни келтириб чиқаради. Ҳатто энергетик ичимликка муккасидан кетиш юқори даражадаги саросимага сабаб бўлади.\nУйқусизлик: Танага юқори миқдорда қувват киргач, одам қандай қилиб ухлаши мумкин? Уйқусизлик эса асаб тизимига салбий таъсир қилади, модда алмашинувини издан чиқаради, тушкунликка сабаб бўлади.\nИнсулинга боғлиқ бўлмаган (2-тур) қандли диабет: Қувват ичимлиги таркиби шакарга ҳам бой бўлади. Ичимлик ошқозоности безининг инсулин ишлаб чиқарувчи тўқималарини зарарлайди ва ўлдиради.\nТобелик: Айниқса, чўнтак қуриб қолганида бу ичимликка қарам бўлиб қолганларнинг ҳоли оғирлашади. Улар банги каби ўзларини билмай қоладилар.\nЮқори қон босими: Кофеинга бой маҳсулотлар қон босимини оширади. Шундоқ ҳам, қон босими кўтарилиб турувчи одамлар бу ичимликка боғланиб қолишса, ҳаётларини хавфга қўйган бўладилар.\nКўнгил айниши ва бошқалар: Меъёридан ортиқ энергетик ичимлик овқат ҳазм қилишни қийинлаштириб, кўнгилни айнитади. Ичимлик тананинг сувсизланишига, тишларнинг емирилишига ҳам сабаб бўлади. Шунингдек, қувват ичимлигидан кўп истеъмол қилиш тери касалликларини ҳам келтириб чиқаради.\n22:38 Кофе ўрнига чой ичиш учун 5 та сабаб\n08:05 Шоколaд юрак касаллигининг олдини олиши аниқланди\n18:49 Сигарет аёлнинг ҳуснига салбий таъсир қилиши аниқланди


Салоҳнинг жароҳати жиддий эмас - у мундиалга боради\n09:10 / 27.05.2018\nЕвропа Чемпионлар лигасида «Реал»га қарши кечган ва ўйин бошидаёқ елкасидан жароҳат олиб майдонни тарк этган «Ливерпуль» ҳужумчиси Муҳаммад Салоҳ жаҳон чемпионатига боради.\nЎйин давомида Салоҳнинг жароҳати жиддийлиги, у 2018 йилги жаҳон чемпионатини ўтказиб юбориши ҳақида хабарлар берилганди, шунингдек, ўйиндан кейинги матбуот анжумани вақтида мерсисайдликлар жамоаси бош мураббийи Юрген Клопп футболчининг жароҳати жиддий эканини айтди, аммо Миср футбол федерацияси шифокорларнинг прогнозлари ижобийлигини маълум қилишмоқда.\nМиср Спорт вазири Холид Абдулазиз фейсбукдаги расмий саҳифасида Салоҳнинг жароҳатдан тикланиши учун 2 ҳафта етарли бўлиши ҳақида ёзган.\nМаълум бўлишича, футболчининг ўнг елкасидаги бўғимларда шикастланиш қайд этилган. Ҳозирда Салоҳ шифохонада, у бу ерда даволанишнинг биринчи босқичини ўтказади, 2 ҳафтадан сўнг терма жамоага қўшилади. Вазирнинг сўзларига кўра «Ливерпуль» етакчиси билан рўй берган ҳолат терма жамоанинг Жаҳон чемпионати учун якуний таркибига таъсир кўрсатмайди.\n2018 йилги жаҳон чемпионати 14 июндан 15 июлга қадар бўлган муддатда Россиянинг 11 шаҳридаги 12та стадионда бўлиб ўтади. Унда Миср терма жамоаси A гуруҳида мезбонлар Россия термаси, шунингдек Уругвай ва Саудия Арабистони терма жамоаларига қарши кураш олиб боради.\nКлопп «Ливерпуль» билан шартномасини узайтирди\n«Ливерпуль» хавф остида. Чемпионлар лигасидаги сўнгги интригалар


“Ал Аҳли” Африка чемпионлар лигаси ғолиби - EFFECT.UZ\n. 10:34 | 18.07.2021\nМисрнинг оғир вазн тоифалари “Ал Аҳли” шанба куни кечқурун Марокашда “Каизер Чиефс”ни 3:0 ҳисобида мағлуб этди ва тарихда 10 марта Африка чемпионлар лигасида ғалаба қозонди.\nКеча Африка чемпионалар лигасининг финал учрашуви бўлиб ўтди. Унда Мисрнинг “Ал Аҳли” клуби Марокашнинг “Каизер Чиефс” жамоаси билан куч синашди ва Мисрликлар 3:0 ҳисобида ғалаба қозонишди. “Ал Аҳли” ушбу ғалабаси орқали Африка чемптонлар лигаси кубогини ўнининчи бор қўлга киритди.\n“Ал Аҳли” 3:0 “Каизер Чиефс”\nЭслатиб ўтамиз, “Ал Аҳли” ЧЛдаги титуллар сони бўйича яққол пешқадам. Кейинги ўринлардаги “Замалек” ва “Мазембе” турнирда 5 мартадан чемпион бўлган.\nTeglar:"Ал Аҳли", "Каизер Чиефс", Afrika\nЎзбекистонда яна 507 киши коронавирусга чалинди


Жар ёқасидаги йўл ёхуд иштихонлик масъуллар фуқаро мурожаатига нега масъулиятсизлик билан ёндашяпти? - zarnews.uz\nЖар ёқасидаги йўл ёхуд иштихонлик масъуллар фуқаро мурожаатига нега масъулиятсизлик билан ёндашяпти?\nИштихон тумани Чимқўрғон маҳалласидан ўтувчи сой устидаги кўприк бузилган. Уни таъмирлашга эса катта маблағ керак. Буни тушуниш мумкин, аммо...\nЮқори чимқўрғонлик ўқувчилар мактабга бориши учун яна биргина йўл бор. Бунинг учун қўшни Қўшработ тумани Қийқим маҳалласи орқали 5-6 километр масофани босиб ўтишса бўлгани, мактабга етиб олишади. Шу йўлнинг 130 метр қисми ҳам масъуллар эътиборига муҳтож. Сел оқибатида ҳосил бўлган катта жарлик нафақат болалар, балки катталар, ҳатто автоуловлар ҳаракати учун ҳам жуда хавфли. Яна бир марта сел келса, бу йўлдан ҳам юриб бўлмаслиги мумкин.\nБу масала шу қишлоқда яшовчи Нуриддин Яҳёевдан келган шикоят хати асосида ўрганилиб, газетамизнинг 2020 йил 26 сентябрдаги 108-сонида “Сел келса чимқўрғонликлар йўлсиз қолади(ми?)” сарлавҳали мақола ҳамда шу йилнинг 28 сентябрида Zarnews.uz телеграм каналимиз орқали видеолавҳа берилган эди. Ўша пайтда туман ҳокими ўринбосари Умид Исломов жар ёқасидаги йўл масаласини икки-уч кун ичида фавқулодда вазиятлар бўлими вакиллари ва масъул мутахассислардан иборат ишчи гуруҳ билан жойига бориб ўрганишини, муаммонинг ечимини топишга ҳаракат қилишини айтган эди.\nЯқинда таҳририятимизга Нуриддин Яҳёевдан яна мурожаат келди. У кишининг ёзишича, орадан икки-уч кун эмас, икки-уч ой ўтибди ҳамки ҳоким ўринбосари ва мутасаддилардан дарак бўлмаган. У вилоят ҳокимининг шу йил 12 сентябрь куни Пайариқ туманида, 3 октябрь куни эса Қўшработ туманида ўтказган сайёр қабулида ҳам шу масала бўйича мурожаат қилган. Мутасаддилар эса “шуғулланамиз, кўриб чиқамиз, бажарамиз”дан нарига ўтмаяпти.\nИштихон тумани ҳокимлиги масъуллари фуқаро томонидан вилоят ҳокимига қилинган мурожаатни ўрганиш ва муаммони ҳал этишга нега масъулиятсизлик билан қараяпти? Қолаверса, оммавий ахборот воситалари ёки ижтимоий тармоқларда эълон қилинган мақолага муносабат билдирмаслигини қандай тушуниш мумкин?\nТўғри, айрим муаммоларни бартараф этиш учун муддат ва катта маблағ талаб қилинади. Юқори Чимқўрғондаги бузилган кўприк қайсидир бир дастурга тушишини кутиб ётар. Бироқ қишлоқдаги жар ва унинг ёқасидаги йўлнинг дастурларни кутишга “сабри чидамайди”. Яна такрорлашга тўғри келади: бир марта сел келса Юқори чимқўрғонликлар йўлсиз қолиши шубҳасиз. Ўйлаймизки, масъуллар бундан тўғри хулоса чиқариб, халқ дардини ҳис қилиб, муаммога ечим топади.\nТеглар: кўприк Иштихон тумани


Тошкентда 5та машина иштирокида ЙТҲ юз берди, тўрт киши жароҳатланди — 21asr.uz\nИжтимоий тармоқларда Учтепа туманида содир бўлган ЙТҲ жойида олинган суратлар тарқамоқда. Тошкент шаҳар ИИББ ушбу ҳолат бўйича маълумот берди.\n14 январь куни соат 22:50да 102 рақамига Лутфий ва Фарҳод кўчалари кесишмасида йўл-транспорт ҳодисаси рўй берганлиги ҳақида хабар келиб тушган. Cobalt русумли автомобиль ҳайдовчиси, 37 ёшли Т.Т. светофорнинг тақиқловчи белгисига тўхтаган бир нечта автомобилларга тўқнашган.\nХусусан, 26 ёшли Ш.Н. бошқарувидаги Matiz русумли автомобиль, 29 ёшли Р.Х. бошқарган Spark русумли автомобиль, 28 ёшли Б.И. бошқарган Matiz русумли автомобиль, шунингдек, 28 ёшли Ҳ.Я. бошқарувидаги Nexia-3 русумли автомобиллар билан тўқнашув рўй берди.\nЙТҲ натижасида Cobalt русумли автомобиль ҳайдовчиси, Matiz русумли автомобиль ҳайдовчиси ва унинг 26 ёшли йўловчиси Ш.Н., шунингдек, Matiz русумли автомобиль йўловчиси, 26 ёшли А.Ж.га турли хил оғирликдаги тан жароҳатлари етган.\nCobalt автомобилининг светофор тақиқловчи белгисига тўхтаган бошқа автомобиллар билан тўқнашуви сабабига аниқлик киритилмоқда, дейилади маълумотда.


Мухолифатчилар кимлар? - SanjarSaid\n3 й. аввал\tЖамият, Мулоҳаза1,317\nБилмадим, қандай йўл, қандай сабаблар билан Ўзбекистондан чиқиб кетган у одам. Аниғи шуки Америкада яшайди, шу мамлакатдан сиёсий бошпана олган. Сиёсий бошпана шунчаки берилмас балки: нон-туз тутганларнинг буйруқларини, буюртмаларини бажариши керакдир. Эҳтимол, шунчаки яшаб туришига имкон, шароит яратар, бошқаси билан ҳеч кимнинг иши бўлмас. Менимча иккинчи тахминим тўғрироқ. Чунки сафар давомида «Америка овози» радиоси журналисти Навбаҳор Имомова билан ўзбек мухолифатчилари тўғрисида бир оз суҳбатлашиб қолдик. Суҳбатдан чиқарган хулосам шу бўлдики, мухолифатчиларни ўзлари иддао қилганларидек Ватан, халқ, миллат тақдири қизиқтирмайди. Улар ҳар хил гуруҳ, тоифаларга бўлиниб олиб, бир-бирининг устидан мағзава ағдариш, бир-бирини ёмонлаш, нафрат ва адоват тарқатиш билан овора бўлиб қолган. «Бирлик», «Эрк», «Ўзбекистон халқ ҳаракати» ваҳоказо гуруҳ ёки партиялар тузиб, бир-бири билан ит-мушук ўйнашади. Ҳатто бир сафар АҚШ сенаторлари уларни бир жойга йиғиб, мулоқот қилмоқчи бўлган экан. Улар катта таъсир кучига эга сиёсатчилар билан конструктив мулоқот олиб бориш ўрнига конгрессменлар кўз ўнгида жанжаллашиб, етакчилардан бири мажлис бошиданоқ чиқиб кетган экан.\nХуллас тушунишим қийин, ҳазм қилишим оғир. Менинг тасаввуримда сиёсатчи, мухолифатчи ундай бўлмайди. Улар бир-бири билан овора бўлмасдан, миллат, халқ, ватан йўлида бирлашади, сиёсий иродаси, билими, тажрибаси, чет элдаги алоқаларини Ўзбекистонни ривожлантиришга йўналтиради. Улар миллат ва ватан манфаати учун аниқ таклиф ва ечимларни илгари суради; ёшлар онгини заҳарлаб, ҳар хил бўхтону пессимистик ғояларни тарғиб қилмасдан, уларни маърифатга, илмга чорлайди, мамлакатда кечаётган сиёсий, ижтимоий, иқтисодий ўзгаришларда шижоати, ташаббус ва ғоялари билан фаол қатнашишга ундайди. Биз билган ва таниган мухолифат эса фақат қоралаш, ёмонлаш, ғийбат, нафратга кўмилиб қолган. Улар ортидан эргашганларни ё қамоқ, ё мусофирчилик ёки хору зорликлар кутади. Улар Ўзбекистонга келиб ҳам бирор нарсани қойиллатишига кўзим етмайди. Фақат ислоҳотларга халал бериши, ҳамма ёқни фисқу фасодга тўлдириши мумкин холос.\nFev 27, 2018 sanjarsaid\nАкром Малик, Бобомурод Абдулла, мухолифат, Муҳаммад Солиҳ, сиёсатчи\nАбдулҳамид 3 й. аввал\nМен бу фикрга аллақачон келганман! Умуман демократия тарқатувчиларга ҳам тупирганман. Айнан бугун африка қитъасида миллионлаб одам очдан ўлаяпти, минглаб одам бир-бирини рўй-рост еяпти. Ҳа, ейяпти. Аммо улар билан иши йўқ. Ғирром, олчоқ, ўз нафсидан бошқасини ўйламайдиган аблах халқаро ҳамжамиятнинг. Бир пайтлар Каддафи БМТ минбаридан туриб, «Бу ташкилот ташкил этилгандан бери битта мамлакат манъфаати учун 65 та уруш очилди. Ҳаммаси битта мамлакат манфаати учун», деган ва БМТ низомини йиртиб ташлаган экан. Араб баҳори ўзидан кейин серҳосил «ёз»ни олиб келмади бу ўлкага. Украина яна бир ўйин майдонига айланди. ИШИД деган катта бир куч қаердан пайдо бўлди? Ҳаммасини ўша «демократчи»лар ўйлаб топмадими?\nСанжар, Сиз тўғри хулоса қилибсиз! Мухолифатчи деганлар аслида аламзадалар, манфаатпараст ғаламислардан бошқа ҳеч киммас. Ватандан, шу ҳоксор халқдан қўймасин. Вассалом!!!\nI love O‘zbekiston 3 й. аввал\nLekin shu hayotda ham yashash kerakku! Normal yashashni nazarda tutdim. Ularni nog‘orasiga yurish ham kerak emas,emas lekin unda boshqachasini o‘ylab topelik! Baribir ishlamayapmizda qarang,qarang biror soha qolmadi normal ishlayotgan, chiroyli ishini qilayotgan,qilayotgan tanishbilishchilik,tanishbilishchilik korrupsiya hammayoq, shularni tabiiy tanqid qiladigan bu muxolifatda axir, qarama qarshi emas har doim,doim chuqur fikrlaydigan va buni ayta oladigan «fikr generatorlari» kerak bugun.bugun…


Тошкентда эр хотинининг 23 минг доллар пулини тунамоқчи бўлди, аммо...\nЖорий йил 6 август куни Яккасарой тумани ИИБга бир аёл шикоят билан мурожаат қилган. Шикоятчилар 30 ёшли Гулноза А. ва унинг фуқароликдаги турмуш ўртоғи 20 ёшли Жамшид М. уйларидан 23 500 АҚШ доллари миқдорида пул йўқолганини айтганлар. Бу ҳақда "qalampir" хабар бермоқда.\nПуллар аёлга тегишли сотилган квартиранинг пуллари бўлган. Мазкур ҳолат бўйича Ўзбекистон Республикаси Жиноят кодексининг 169-моддаси билан жиноий иш очилган.\nЖабрланувчининг сўзларига кўра, Жамшид уйни сотиб, бошқа тумандан уй олишга кўндирган. Тезкор текширувлар вақтида жиноятга жабрланувчининг яқинлари алоқадор бўлиши мумкинлиги ҳисобга олиниб, унинг турмуш ўртоғи сўроқ қилинган.\nЭркак дарҳол терговга кўмаклашишга тайёр эканини айтиб, пулларни ўғирлаш фикри ундан чиққанини тан олган. Ушбу ғайрли мақсадни амалга ошириш учун Жамшид кўпинча хизматидан фойдаланган хусусий киракаш – 30 ёшли Азиз К.га уй калитининг нусхасини ясатишни буюрган.\nЖиноий шериклар оила уйда бўлмаган кунда Гулнозанинг пулларини ўғирлашга келишиб олганлар. Бироқ Азиз бир эмас иккита нусхада калит ясатган ва буни Жамшиддан сир тутган.\nОхир-оқибат Азизнинг танишлари уйни ўмарган. Жамшид ва Азизнинг келишувига кўра, пулларни ўғирлаши керак бўлган одамлар у ердан ҳеч нима топа олмаган.\nТезкор текширувлар вақтида ўғирликка алоқадор 6 киши аниқланган. Текширув давом этмоқда.\nКиритилди: 11:45 10.08.2018. Ўқилди: 569 марта. Фикрлар сони: 0 та.


Тожикистон жанубий ҳудудларини яна чигиртка босди - BBC O'zbek\nТожикистон жанубий ҳудудларини яна чигиртка босди\nФото муаллифлик ҳуқуқи BBCpersian.com\nТожикистон жанубидаги Хатлон вилоятининг етти туманидаги экинзор ва яйловларни чигиртка босган.\nХатлон вилояти қишлоқ хўжалик бошқармаси хабарига кўра, "Марокаш чигирткаси" галаларининг ёпирилиб келиши оқибатида янги униб чиққан экинлардан тортиб яйловлардаги ўтларгача катта зарар етказилган.\nҲозирча чигиртка келтирган умумий зарар ҳисоблаб чиқилган эмас. Лекин расмийлар бу зарарнинг ўн минглаб сомоний (5 сомоний 1 АҚШ долларига тенг) эканлигини тахмин қилишмоқда.\nТожикистонлик мутахассислар фикрига кўра, чигиртка кўпроқ қўшни Афғонистон ва Ўзбекистондан ўтиб келади. Улар бунга қўшни мамлакатларнинг чегараолди туманларида чигирткага қарши етарли кимёвий кураш олиб борилмаётгани сабаб дейишмоқда.\nАйни бир пайтда маҳаллий деҳқонлар ва чорвадорлар Тожикистоннинг ўзида ҳам чигирткага қарши кураш учун зарур воситалар етарли эмаслигини айтишади.\nМутахассисларнинг айтишларича, "марокаш чигирткаси" юздан ортиқ чигиртка турлари орасида иссиққа энг чидамли ва хавфлиси ҳисобланади.\n"Чигиртка босқини бизда уч-тўрт йилдан бери давом этмоқда, - дейди тоғ ёнбағридаги Айри қишлоғида яшайдиган деҳқон. - Биз чигиткалар ёприлгандан сўнг уруғлик ва ер ҳайдаш, экин экиш учун сарфланган ёнилғига, меҳнатимизга куйиб қоляпмиз."\nҚўшни Мастчоҳ туманидаги деҳқон хўжаликларидан бири бошлиғининг айтишича чигирткага самарали кураш олиб бориш учун дахлдор ташкилотлар томонидан етарли тайёргарлик кўрилмайди.\nТожкистон қишлоқ хўжалик вазирлиги маълумотларига кўра эса, мамлакатда 2015 йилгача мўлжалланган чигирткага қарши кураш дастури ишлаб чиқилган. Бу дастур доирасида мамлакат бюджетидан чигирткага қарши кураш учун деярли 10 миллион АҚШ долларига тенг маблағ ажратилган.\nЛекин ажратилган бу маблағ чигиртка хавфини аритиш учун етарли бўлмаётир.\nХалқаро ташкилотлар, жумладан БМТнинг Озиқ-овқат ва қишлоқ хўжалик дастурлари тожикистонлик деҳқонларга кўрсатаётган ёрдам ҳам чигиртканинг тез кўпайиб кетиши олдини ола олмаётир.\nБу йил ҳали экин-тикин мавсуми бошланмасидан олдин БМТ чигирткага қарши кураш учун Тожикистон Қишлоқ хўжалик вазирлигига сунъий йўлдош воситасида алоқа қилиш техникаси, бир неча махсус мослама, 20 та қўл ёрдамида ишлов бериш жиҳози ва бошқа махсус техникалар, шунингдек махсус иш кийимлар етказиб берган.\nКузатувчилар фикрича чигиртка босқинидан фақат Тожикистон эмас, Афғонистон ва Ўзбекистон далалари, боғ ва яйловлари зарарланаётгани ҳисобга олинса, қўшни мамлакатларнинг кучларни бирлаштиришлари ва бир пайтда кураш олиб боришлари зарарли ҳашаротни йўқотишда самара беради.


Бўлимнинг тўлиқ номи: Қон қуйиш бўлими\nБўлим вазифаси :Қон қуйиш бўлими 2000 йил РШТЁИМ Наманган филиали ташкил этилган вактда биргаликда ташкил этилган. Булимга шифохонадаги беморларга кон ва кон компонентлари етказиб бериш вазифаси юклатилган. Бўлим йилига 1000 нафардан ортик донорлардан қон олади. Қон компонентлари 100% бир марталик «Гемакон» ва «Компопласт» пакетчаларига тайёрланади\nКадрлар таркиби : Бўлимда 11 нафар ходим ишлайди. Шулардан 2 нафари врач: 2 нафар олий тоифали. Бўлимда 9 нафар хамшира булиб, 4 нафари олий тоифали, 1 нафари биринчи тоифали, 1 нафари иккинчи тоифали, 3 нафари тоифасиз. Булимда 5 нафар фаррош ишлайди.\nКўрсатиладиган хизматлар рўйхати:\n- Эритроцитар масса.\n- Ювилган эритроцитар масса.\n- Янги музлатилган плазма.\n- Булимда резус лабаратория мавжуд булиб шифохонадаги барча беморларни кон группаси ва резус фактори текширилади.\nМуваффақият ва ютуқлар : Бўлимнинг 2005 йил ЎзР ССВнинг Г ва ҚҚ ИТИ билан ҳамкорликда клиник шифокорлар учун «Амалий трансфузиологиядан қўлланма» китоби чоп этилди. Бўлим врачлари «Саломатлик-2», «Проект по безопасному применение крови CDC/CAR», «Принципы обеспечения безопасного применения крови» мавзуларидаги ўқув тренингларида қатнашиб келмокдалар.\nТухтамирзаев Хамидулло Хабибуллаевич\nҚон қуйиш бўлими жамоаси


Ана шу унутилмас онларга ҳам чорак асрга яқин вақт ўтди.\nБу йиллар юртимиз учун чинакам юксалиш йиллари бўлди. Мустақиллик туфайли Ўзбекистон жаҳон ҳамжамияти орасида ўз ўрни, ўз салоҳияти ва мавқеига эга давлатга айланди. Ўтган давр мобайнида дунёдаги 133 та давлат билан дипломатик муносабатлар ўрнатилди. 50 га яқин мамлакатдаги Ўзбекистон Республикасининг элчихонаси ва дипломатик ваколатхоналари ўзаро ҳамкорликни мустаҳкамлашга хизмат қилмоқда. Тошкентда хорижий давлатларнинг 45 та элчихонаси, 8 та фахрий консуллиги, 19 та халқаро ташкилот ҳамда молиявий ва дипломатик мақомдаги ваколатхоналар фаолият юритаяпти.\nИстиқлол йилларида қўлга киритилган энг катта ютуқлардан бири — миллатлараро муносабатларнинг барқарор тизими яратилганлигидир. Мустақилликнинг илк кунлариданоқ мамлакатимизда миллий сиёсатнинг ўзига хос йўли ишлаб чиқилди ва у изчиллик билан амалиётга жорий этилди. Бу сиёсат тинчлик, барқарорлик ва фаровон ҳаётимизнинг пойдевори бўлди.\nЭнг муҳими, юртимиз фуқаролари бўлмиш турли миллат ва элат вакиллари ўртасида ўзаро ҳурмат, тенгҳуқуқлик ҳамда ҳамжиҳатлик таъминланди. Бугунги кунда Ўзбекистоннинг ҳар бир фуқароси миллатидан, ижтимоий келиб чиқиши ва диний мансублигидан қатъи назар, жамиятнинг тўлақонли аъзоси сифатида фаолдир. Олий Мажлис Сенати аъзолари, Қонунчилик палатаси ҳамда маҳаллий Кенгашлар депутатлари, йирик корхона ва ташкилотлар раҳбарлари орасида турли миллат вакиллари бор.\nҲозирги кунда юртимизда 140 та миллий маданият маркази фаолият кўрсатаяпти. Улар мамлакатимизда истиқомат қилаётган бошқа миллатлар қадриятларини асраб-авайлаш, урф-одат ва анъаналари бардавомлигини таъминлаш баробарида, ёшларимизни ўзга элатлар маданиятини ҳурмат қилиш руҳида тарбиялашга муносиб ҳисса қўшиб келмоқда.\nКонституциямизнинг 8-моддасида Ўзбекистон халқини миллатидан қатъи назар, Ўзбекистон Республикасининг фуқаролари ташкил этиши белгилаб қўйилган. Шунга мувофиқ, ҳар бир миллий марказда кенг имкониятлар яратилган бўлиб, улар қошида фан тўгараклари ва “Якшанба мактаблари” фаолияти йўлга қўйилган. Бу ерда ёшлар билан бирга, катта авлод вакиллари ҳам ўз урф-одатлари, маданияти, тили, тарихини ўрганмоқда. Бундай ғамхўрлик туфайли турли миллатга мансуб фуқароларимиз ижтимоий, сиёсий, маънавий ҳаётда фаол иштирок этиб, мустақиллигимизни мустаҳкамлаш йўлида самарали меҳнат қилаётир.\n2016 йил давомида миллий маданият марказлари иштирокида мамлакатимиз мустақиллигининг 25 йиллигига бағишлаб “Ўзбекистон — умумий уйимиз” шиори остида анъанавий республика дўстлик ва маданият фестивали ўтказилди. Олтинчи бор ташкил этилган ушбу фестиваль доирасида 250 дан зиёд маданий-маърифий тадбирлар уюштирилди. Уларда Қорақалпоғистон Республикаси, вилоятлар ва Тошкент шаҳридан 42 мингга яқин турли ёшдаги юртдошларимиз қатнашди. Қолаверса, мамлакатимизда умргузаронлик қилаётган халқлар ҳаёти ва фаолиятини тараннум этувчи бир қатор ҳужжатли фильмлар яратилди. Бинобарин, Ўзбекистон Миллий телерадиокомпанияси ҳамда “Ўзбеккино”нинг Ҳужжатли ва илмий-оммабоп фильмлар студияси билан ҳамкорликда юртимизнинг миллий сиёсати ҳамда миллатлараро тотувлик ҳақида ҳикоя қилувчи “Мустаҳкам ришталар”, “Ўзбекистон — бағрикенг диёр”, “Қудратимиз бирлик ва ҳамжиҳатликда”, “Биз сенинг фар-зандларингмиз, Ўзбекистон!” номли ҳужжатли фильмлар яратилиб, кенг намойиш этилгани фикримиз далилидир.\nРеспублика Байналмилал маданият маркази фаолиятини янада такомиллаштириш ҳамда кўламини кенгайтириш мақсадида Жамоатчилик кенгаши таъсис этилган бўлиб, унинг таркибига миллий маданият марказлари раислари ва фаоллари, шунингдек, давлат ҳамда жамоат ташкилотлари раҳбарлари киритилган. Жойларда ҳам вилоят ҳокимлари ўринбосарлари бошчилигида худди шундай Мувофиқлаштирувчи кенгашлар фаолият кўрсатмоқда. Улар ўз ҳудудида миллий маданият марказларига ҳар томонлама ёрдам бериш баробарида, Ватанимиздаги тотувлик ва ҳамжиҳатлик таъминланишига масъул этиб белгилаб қўйилган. Ўз навбатида, Вазирлар Маҳкамаси ҳузуридаги Дин ишлари бўйича қўмита, Республика “Тасвирий ойина” ижодий уюшмаси, Хотин-қизлар қўмитаси, Маънавият тарғибот маркази, Касаба уюшмалари Федерацияси Кенгаши сингари ҳамкорларимиз борки, улар ўтказилаётган тадбирларимизда фаол.\nПрезидентимиз Шавкат Мирзиёев Ўзбекистон Республикаси Конституцияси қабул қилинганининг 24 йиллигига бағишланган тантанали маросимдаги маърузасида “Барчамизга яхши аёнки, инсон манфаатларини юрт тинчлиги, жамиятимиздаги ўзаро ҳурмат, меҳр-оқибат ва ҳамжиҳатлик муҳитидан ажратган ҳолда тасаввур этолмаймиз. Буларнинг барчаси бизнинг бебаҳо бойлигимиз ва уни кўз қорачиғидек сақлаш ҳар биримизнинг муқаддас бурчимиздир”, дея таъкидлади. Зеро, бирдамлик, ҳамжиҳатлик бор жойда барака бўлади.\nМамлакатимизда яшаётган турли миллат ва элатларнинг урф-одат, қадрият ҳамда анъаналари, тили ва маданиятини келгуси авлодларга етказиш, юрт тинчлиги, осо-йишталиги, халқ фаровонлиги йўлида хизмат қилиш Ўзбекистоннинг ҳар бир фуқароси учун ҳам қарз, ҳам фарздир.\nРеспублика Байналмилал маданият маркази директори,


Компьютер техникаси заводида маҳаллий улуш ортади - Номадлар,Турклар,Қозоқ одатлари ва анъаналари,Қозоғистон табиати\nКомпьютер техникаси заводида маҳаллий улуш ортади\n#Петропавл заводи #планшет #ноутбук #компьютер #Қозоғистон #Компьютер техникаси заводи\nПетропавловскдаги ноутбук, планшет ва махсус компьютерлар ишлаб чиқарувчи заводда маҳаллий қисм улушини 60 фоизгача ошириш кўзланмоқда. Ҳозирча корхона йирик симли IT-техника йиғиш билан шуғулланади, иккинчи ва учинчи босқични ишга тушириш режалаштирилган.\nАЛМАТ ШАКЕНОВ, КИРОВ НОМЛИ ЗАВОД МАРКЕТИНГ БЎЛИМИ БОШЛИҒИ:\n- Иккинчиси – бевосита компьютер техникаси билан блок ва симлар ишлаб чиқариш. Учинчи босқичда компьютер техникаси ишлаб чиқариш 70 фоиз маҳаллийлаштирилади.\nБиргина ўтган йили заводда 49 мингта компьютер техникаси ишлаб чиқарилган. Барчаси мамлакат Таълим вазирлиги эҳтиёжи учун. Мутахассислар таъкидича, «Made in Kazakhstan» компьютерлари хорижий нусхаларидан қолишмайди. Дарвоқе, заводда ишлаб чиқарилган ҳар бир маҳсулот Microsoft корпорациясининг лицензияланган операцион тизимига эга.\nАЗАМАТ САБИРОВ, КИРОВ НОМЛИ ЗАВОД МАРКЕТИНГ БЎЛИМИ БОШЛИҚ ЎРИНБОСАРИ:\n- Тармоқда ишлаш талабларига жавоб беради, интернет қулайлиги ва бир неча қисмларида ХТВ талабларига тўла мос. Планшет таркибига тўртта ядроли, 4 ГБ оператив хотирага эга процессор киради. Умумий хотираси 16 ГБ. 4 ядроли Целерон процессорига эга ноутбук, оператив хотираси 8, умумий хотира 64. Стационар компьютер оддийларига қараганда кенг қўлланиш имконига эга, дейлик, офисда ишлаш, ҳатто ўйинлар учун ҳам.\nДарвоқе, завод раҳбарияти яқин келажакда модем ва периферия қурилмалари ишлаб чиқарувчи янги цех барпо этиш ниятида. Бу эса корхона қувватини йилига 100 минг донагача компьютер техникаси ишлаб чиқаришга оширади.\nҚозоғистонда уй-жой ҳамёнбоп бўлиши учун қўшимча чора-тадбирлар кўриляпти


Бағдодда ҳаммаёқ нотинч. Намойишчилар асосий йўлларни тўсиб қўйишди\n20:40 / 03.11.2019\nНорозилик акциялари иштирокчилари Ироқ пойтахтидаги магистрал йўлларни тўсиб қўйишди.\nНамойишчилар ўз автомобилларини пойтахтдаги асосий йўлларда қолдириб, йўл ҳаракатини тўхтатишган. Полиция уларнинг ҳаракатларига тўсқинлик қилмаяпти.\nОктябрь ойидан буён Бағдодда ҳукуматга қарши чиқишлар давом этмоқда, бу намойишларда ўн минглаб кишилар иштирок этмоқда. Коррупция, ишсизлик даражаси юқорилиги ва давлат хизматларининг қониқарсиз фаолияти - ёш ироқликларнинг норозиликлари учун асосий сабаблардир.\nНамойишчи автомобил ғилдирагини ёқмоқда / REUTERS\nХавфсизлик хизмати ходимлари билан тўқнашувларда шу вақтгача жами 250 нафардан ортиқ киши ҳалок бўлган. Бағдодда октябрь ойи охирида комендантлик соати жорий этилган, аммо намойишлар тинмаяпти.\n«Номаълум снайперларнинг иши» — Ироқдаги коррупцияга қарши намойишда 100 киши отиб ташланди\nИроқда инқироз: Намойишчиларга ўқувчилар, коммунистлар ва депутатлар қўшилди\nЎтган ҳафтада Ироқ президенти Барҳам Солиҳ агар партиялар унинг ўрнига номзод топа олишса, мамлакат бош вазири Одил Абдул Маҳди истеъфога чиқиши мумкинлиги ҳақида маълум қилганди.\nЯкшанба куни пойтахтдаги асосий магистралларда ҳаракат тўхтатиб қўйилди.\nБағдоддаги баррикада / REUTERS\nНамойишлар маркази Таҳрир майдони / REUTERS\nЎқув муассасаларида иш ташлаш уюштирилмоқда, давлат ташкилотлари ёпилган.\n«Биз ҳукуматга ўғри ва коррупционерлар улоқтириб ташланмагунча ва амалдаги ҳукумат қулатилмагунча намойишлар давом эттирилиши ва йўллар ёпиқ туришини англатиб қўймоқчимиз. Биз давлат хизматчилари ўз иш жойларига етиб олишларига йўл қўймаймиз, фақат гуманитар фаолият билан шуғулланувчи ходимлар бундан мустасно», дейди намойишларнинг 25 ёшли иштирокчиси Таҳсин Носир.\nВоқеалар маркази пойтахтдаги Таҳрир майдони бўлмоқда.\nУ ерда тўпланган намойишчилар кўприк орқали давлат муассасалари ва хорижий элчихоналар жойлашган Яшил ҳудудга ўтишга ҳаракат қилишмоқда.\nНамойишлар Бағдоддан жануби-шарқда жойлашган Кут шаҳрида ҳам бўлиб ўтмоқда.\nЯкшанба куни пойтахт жанубидаги кўплаб мактаблар ва давлат муассасалари ёпилди.\nНамойишлар нима билан боғлиқ?\nБир йил муқаддам Ироқ бош вазири бўлган шиалар ҳаракати фахрийси Абдул Маҳди ислоҳотлар ўтказишни ваъда қилганди, аммо амалда бу ваъдалар бажарилмади.\n1 октябрь куни Бағдод кўчаларига ишсизлик ва коррупцияни йўқотишни талаб қилган минглаб ёшлар чиқишди.\nХавфсизлик хизмати кучлари намойишчиларга қарши қурол ишлатди, ўнлаб намойишчилар ҳалок бўлди, шундан сўнг норозилик акциялари мамлакатнинг қолган қисмларига ҳам ёйилди.\nНамойишларнинг биринчи тўлқини 6 кун давом этди ва жами 149 киши ҳалок бўлди. Бош вазир Абдул Маҳди ўз ҳукуматида ўзгаришлар ўтказишни, юқори маош олувчи амалдорларнинг ойликларини қисқартиришни ва ёшлар орасидаги ишсизлик даражасини камайтиришни ваъда қилди.\nАммо октябрь ойи охирида намойишчилар ўз талаблари бажарилмаслигига амин бўлгач яна кўчаларга қайтиб чиқишди.\n19:00 / 01.12.2019\nИроқ парламенти бош вазир истеъфосини қабул қилди\n23:41 / 29.11.2019\nИроқ бош вазири истеъфога чиқишга қарор қилди\nИроқ армияси намойишчиларга ўт очди. Носирияда 13 киши ҳалок бўлди


Болалар сув спорти мажмуаси фойдаланишга топширилдиHaqida.net\nHome Mahalliy Болалар сув спорти мажмуаси фойдаланишга топширилди\nБолалар сув спорти мажмуаси фойдаланишга топширилди\nСирдарё вилояти Гулистон шаҳрида замонавий ёпиқ сузиш иншооти – Болалар сув спорти мажмуаси фойдаланишга топширилди.\nШу муносабат билан ўтказилган тадбирда мамлакатимизда жисмоний тарбия ва спортни оммалаштириш, айниқса, болалар спортини ривожлантиришга қаратилаётган алоҳида эътибор юксак самаралар бераётгани таъкидланди.\nПрезидентимизнинг 2017 йил 3 июндаги “Жисмоний тарбия ва оммавий спортни янада ривожлантириш чора-тадбирлари тўғрисида”ги қарори ижроси доирасида вилоятда ёшлар, аёллар ва, айниқса, болаларни спортга жалб этиш, уларнинг спорт турлари билан мунтазам шуғулланиши учун замонавий шароитлар яратиш борасида изчил ишлар амалга оширилмоқда.\nБолалар сув спорти мажмуаси Тошкент шаҳридаги 93-махсус трест акциядорлик жамияти қурувчилари томонидан барпо этилиб, бунинг учун 9 миллиард 929 миллион сўмлик қурилиш-монтаж ишлари амалга оширилди.\n– Замонавий технологиялар билан жиҳозланган мажмуада сув спортининг бир неча тури билан шуғулланиш имконияти мавжуд, – дейди 93-махсус трест акциядорлик жамияти раҳбари Ғиёс Абдуллаев. – Болалар учун шундай иншоотлар қурилишида иштирок этаётганимиздан фахрланамиз.\nБолалар сув спорти мажмуасида 3 сувли ва 1 сувсиз (қуруқ) ҳавза барпо этилган бўлиб, асосий сузиш ҳавзасининг ҳажми 25х11, чуқурлиги 1,80 га 1,70 метр ва 4 та сузиш йўлакчасидан иборат. Сузишни ўрганувчи болалар учун ҳажми 12х5 метрлик бассейн ҳам бор. Мусобақаларни кузатиш учун 140 томошабинга мўлжалланган ўриндиқ ва оммавий ахборот воситалари ходимлари учун махсус жой ҳам назарда тутилган.\nСузиш залларининг иккинчи қаватида эса сузиш усулларини қуруқликда машқ қилиш учун махсус зал, яъни қуруқ, сувсиз ҳовуз ҳам бунёд этилган.\nБаландликдан сувга сакраш спорт тури учун алоҳида зал қурилган бўлиб, бу ҳовузнинг ҳажми 12х11 метр ва ёш спортчилар сувга сакраши учун уларга мослаб 1,3 ва 5 метр баландликда трамплинлар ўрнатилган. Бу ерда ҳам томошабинлар учун 40 ўриндиқ ўрнатилган.\nЎғил ва қиз болалар учун алоҳида ечиниш-кийиниш хоналари, ювиниш хоналари ташкил этилган.\nЯна бир эътиборли жиҳати, мажмуада ногирон болалар ҳам бемалол шуғулланишлари учун барча шароит яратилган.\nЁшлар сиёсати соҳасидаги ҳамкорлик\nБўлғуси педагоглар мусобақа ғолиби\nKACHOK bo’lishning YAXSHI va YOMON taraflari.. 84 views


Султонга дарс берган қул | www.ziyouz.uz\nБош саҳифа ҲикматномаИбратли ҳикоятларСултонга дарс берган қул\nЧоп этилган 14.05.2018 МуаллифZiyouz.uz\nКеч тушибди, қул секин сарой хазинасига бориб, эшикни ҳам билдирмасдан ёпиб ичкарига кирибди. Султон қулнинг сандиқ олдига яқинлашганини кўрибди. У ерда яшириб қўйгани кичкинагина бир тугун экан. Тугунни ўпиб, пешонасига суртиб уни очибди. Ичидан қуллик пайти кийган эски-туски кийими чиқибди. Уни кийиб ойнанинг олдига ўтибди. Ўзига ўзи: “Авваллари шу кийимни кийиб юрганингда ким эканлигингни эслайсанми?” – деб сўрабди. – Ҳеч ким… Бор йўғи сотиладиган қул эдинг, холос. Аллоҳ сенга Султоннинг қўли билан, лойиқ бўлмасанг ҳам Ўз раҳматидан шундай неъматларини лутф қилди. Асло қаердан келганингни унутма! Чунки мол-мулк инсоннинг ақлини олади, унутишга мажбурлайди. Шундай экан, сен ҳам сендан камроқ неъматга эга бўлганларга паст назар билан қараб, кибрланма! Буни асло унутма, эй Аёз! – деб сандиқни ёпиб, қулфлабди ва секингина эшикдан чиқибди. Хазинадан чиқар-чиқмас, Султон билан юзма-юз келибди. Шунда Султон Аёзга қараб туриб, кўзидан дона-дона ёш оқа бошлабди. Султон гапиришга ҳам қийналиб, томоғи ҳам тиқилиб қолибди ва ўзини мажбурлаб бўлса ҳам қулига шундай дебди:\n— Бугунга қадар бойликларимнинг хазинабони эдинг. Энди… Қалбимизнинг ҳам хазинабонига айландинг. Менга, ҳақиқий Султоним олдида ҳеч ким эканлигимни ва унга қандай муносабатда бўлишим кераклигини ўргатдинг…\n← Аввалги Аввалги Африка овози – Нельсон Мандела\nКейинги → Кейинги: Чарльз Диккенснинг иқрори


Apple аллақачон буклама iPhone учун Samsung’га қайишқоқ дисплей буюртма қилди! - Terabayt.Uz\nApple аллақачон буклама iPhone учун Samsung’га қайишқоқ дисплей буюртма қилди!\nҲозиргача бир неча компания ўзининг қайишқоқ экранли буклама смартфонларини тақдим этган. Улар сафига Apple ҳам қўшилиши ҳақида анчадан бери миш-мишлар юрибди.\nЎҚИНГ: Нуфузли инсайдер биринчи буклама iPhone ҳақида хабар берди\nИшончли инсайдер Ice Universe хабарига кўра, купертинолик корпорация Samsung билан бир йиллик эксклюзив шартнома тузиб, катта партияда эгилувчан дисплейлар буюртма қилган. Битим шартларига кўра, жанубий кореяликлар бошқа смартфонсозларга бундай экран сотишмайди.\nХабарларга кўра, буюртма қилинган дисплей ўз шаклига кўра Galaxy Z Fold 2 смартфонининг экранига ўхшаш. Шунга қараганда, Apple ўзида ҳам смартфон, ҳам планшет функцияларини бирлаштирувчи гибрид гаджет тайёрлаяпти.\nАйтиш керакки, Apple «раскладушка» айфон чиқармоқчи экани, аммо Samsung’дан чўчиётгани анча аввал маълум бўлган. Бултур эса ҳам iPhone, ҳам iPad бўла олувчи iPhone X Fold буклама смартфони суратлари тарқалган.\nЎҚИНГ: Видеотест: 4 ГБ «оперативка»ли iPhone 11 Pro Max тезкорми ёки 12 ГБлик Galaxy Note 20 Ultra?\n#Apple #Apple iPhone #Samsung #букилувчан дисплей #смартфонлар #эгилувчан смартфон #янги технологиялар #букламафон


Футбол бўйича Ўзбекистон U20 аёллар терма жамоаси Марказий Осиё чемпионатида ғолиб бўлди. Душанбе шаҳрида мусобақа 11-17 июн кунлари ўтказилди. Унда Тожикистон, Эрон, Ўзбекистон, Қирғизистон ва Афғонистон жамоалари иштирок этди. Ўзбекистон терма жамоаси Эрон жамоаси билан бир хил миқдордаги очкони қўлга…\nPosted on Iyun 19, 2021 Diyor24\n“Женоа” ҳужумчилар “кушанда”сими? Элдор Шомуродовни Италияда нималар кутмоқда? Элдор Шомуродовнинг “Женоа”га ўтиши нафақат ўзбек, балки рус футбол жамоатчилигини ҳам яхшигина ларзага келтира олди. Боиси одатда бундай трансферлар қарама-қарши йўналишда амалга ошириларди. Яна бир алоҳида жиҳат шундаки, “Женоа” ўн йил ичида…\nPosted on Oktabr 7, 2020 Diyor24\n«ПСЖ» vs «Бавария». Бу мавсумнинг энг зўр ўйини бўладими?\n23 август куни Лиссабондаги ҳал қилувчи баҳсда мавсумнинг энг кучли икки жамоаси тўқнашади. УЕФА хурсандлиги аниқ «Бавария» ва «ПСЖ» — финал учун аъло даражадаги жуфтлик. Мақом жиҳатидан ҳам, афиша учун ҳам кенг миқёсдаги мухлислар аудиториясини ўзига жалб қилади. Жамоалар таркиблари…\nPosted on Avgust 23, 2020 Diyor24\n«Барселона» 17 футболчиси билан хайрлашишга тайёр\nКаталониянинг «Барселона» клуби шу ёзнинг ўзида 17 футболчини сотишга тайёр, деб хабар беради Диарио Спорт. «Барселона» сотувга асосий таркибнинг бир нечта футболчиларини ҳам қўймоқда. Уларни орасида Хорди Aлба, Серхио Бускетс, Луис Суарес ҳам бор. Фақатгина Тер Штеген, Лионел Месси, Клемент…\nPosted on Avgust 16, 2020 Diyor24\n«ПСЖ» УЕФA томонидан жаримага тортилди\nУЕФA «Пари Сен-Жермен» клубини жазолайди. Ташкилот Париж клубига 30 минг евро миқдорида жарима солган, деб ёзади Франcе Фоотбалл. Парижликлар «Aталанта»га қарши бўлиб ўтган Чемпионлар Лигаси чорак финал баҳси учун майдонга белгиланган вақтдан кечроқ чиқиб келишди. Шу сабабга кўра «ПСЖ» бош…\nPosted on Avgust 15, 2020 Diyor24\nҚИЗИҚАРЛИ МУЛОҲАЗА СПОРТ\n«Бавария» жамоаси дарвозабони Мануел Ноер ЙЧЛ 1/4 финал босқич учрашувидан сўнг, «Барселона» посбони Марк-Aндре тер Штегенга ўзига хос «таъзия» билдирди. «Марк учун афсусдаман. Бундай ҳолат дарвозабон учун осон эмас. Лекин биз Чемпионлар Лигасида ўйнадик. Бу эса терма жамоа учун ҳеч…\nБреакинг: «Ювентус» ўз етакчисини сотади\n«Ювентус» жамоа ҳужумчиси Пауло Дибалани трансферга қўйди, деб ёзмоқда Cалcиомерcато. Манбанинг хабарига кўра, «зебралар» Дибаланинг трансферидан тушган пулларга марказга кучли хавбек харид қилмоқчи. Ҳозирда «Юве» раҳбарияти Иско («Реал»), Марко Aсенсио («Реал») ва Пол Погба («Манчестер Юнайтед») вариантларини кўриб чиқмоқда. Футболчига…\nPosted on Avgust 13, 2020 Diyor24\nМанба: «ПСЖ» ҳужумда супер-трио яратмоқчи. Роналду тез орада Парижга келадиМанба: «ПСЖ» ҳужумда супер-трио яратмоқчи. Роналду тез орада Парижга келади\nФранcе Фоотбалл нашрининг хабар беришича, «Пари Сен-Жермен» клуби раҳбарияти ҳужум чизиғини янада кучайтиришни мақсад қилмоқда. Aл Хелайфи бу борада Роналду номзоди энг оптимал вариант эканлигини айтган. Шунингдек, КриРонинг трансфери «ПСЖ» маркетинги ва «пиар»и учун катта прогресс бўлишини таъкидлаб, клубнинг пандемиядан…\n1979 йилнинг 11 август санаси ўзбек футбол жамоатчилиги учун қора ҳарфлар билан ёзиб қўйилган. Бутун халқнинг аза тутишига сабаб бўлган ҳодиса Днепродзержинск осмонида содир бўлган. Ўшанда ўзбек футболи ифтихори саналган “Пахтакор” жамоаси аъзолари самода ҳалокатга учрашган. Бу ўзбек футболи учун…\nФОТО. Роналду ва икки қимматбаҳо автомобиллар\n«Yuventus» hujumchisi Krishtianu Ronaldu navbatdagi suratini ijtimoiy tarmoqqa yukladi. 35 yoshli futbolchi «Bugatti Chiron» sportkariga suyangan holda o‘tirgan bo‘lsa, orqa fonda «Mercedes» turibdi. «Sen manzarani tanlaysan!», – deya izoh qoldirgan portugaliyalik futbolchi.\nPosted on Avgust 1, 2020 Diyor24